له پاش تیرۆرکردنی سیاسه‌تکارێـکی ناودار له تونس، خۆپـیشـاندانی ناڕه‌زایی سـازده‌کرێت\nی مانگی دوو ٠٦, ٢٠١٣\nئه‌مڕۆ چوارشه‌ممه به هه‌زاران که‌س ڕژانه سه‌ر شه‌قامه‌کانی تونس بۆ ده‌ربڕینی ناڕه‌زایی به‌رامبه‌ر به کوشتنی که‌سایه‌تیــیه‌کی ناوداری ئۆپـۆزسیۆن، ئه‌مه‌ش له کاتێـکدا دێت که مه‌ترسی په‌یدابووه له‌وه‌ی توندڕه‌وه‌کان بـبنه مایه‌ی کۆسپ له به‌رده‌م هه‌نگاوه‌کانی وڵاته‌که به‌ره‌و دیموکراسی.\nخۆپـیشـانده‌ران شه‌قامی سه‌ره‌کی حه‌بیب بورقێبه‌یان له ناوه‌ندی تونسی پایته‌خت گرت و به‌ره‌و وه‌زاره‌تی ناوخۆ به‌ڕێکه‌وتن. له‌وێش له‌دژی تیرۆرکردنی شوکری بلعید سیاسه‌تکاری چه‌پڕه‌و دورشمیان گوته‌وه. هێزه‌کانی پـۆلیسیش گازی فرمێسک ڕێژیان له به‌رامبه‌ریان به‌کارهێنا.\nهه‌روه‌ها له چه‌ند شـارۆچکه‌یه‌کی ده‌وروبه‌ری پایته‌خت خۆپـیشـاندانی ناڕه‌زایی به شێوه‌یه‌ک ده‌سـتیـپـێـکردووه که نزیکه له‌وانه‌ی دوو سـاڵ له‌مه‌وبه‌ر وڵاته‌که‌ی گرتبووه‌وه.\nبلعید یه‌کێـک بوو له ڕێبه‌رانی به‌ره‌ی میلـلی ئۆپـۆزسیۆن و به‌یانی ئه‌مڕۆ له به‌رده‌م ماڵه‌که‌ی خۆی ته‌قه‌ی لێـکرا و کوژرا. کوشـتنی ئه‌م که‌سایه‌تیـیه بووه‌ته مایه‌ی توڕه‌بوونی خه‌ڵـکێـکی زۆر که مه‌ترسیـیان هه‌یه له‌وه‌ی توندڕه‌وه ئیسلامیـیه‌کان هه‌وڵ بده‌ن پـرۆسه‌ی دیموکراسی وڵاته‌که بنکوڵ بکه‌ن.\nمونسف ئه‌لمه‌رزوقی سه‌رۆکی تونس به‌هۆی ڕووداوه‌که‌وه کۆتایی به سه‌ردانه‌که‌ی بۆ فه‌ڕه‌نسـا هێنا و هه‌وره‌ها به‌رنامه‌ی سه‌ردانه‌که‌ی بۆ قاهیره هه‌ڵوه‌شـانده‌وه.


پانێلی پێنجەمی کۆنفرانسی ده‌وڵه‌تسازی لە دهۆک | MERI\nپانێلی پێنجەمی کۆنفرانسی ده‌وڵه‌تسازی لە دهۆک\nState-Building: Governance Restructuring in KRI\nPlace: Duhok 27 June 2018\nThe Fiveth Panel: “Reconsidering relations and power structures between the Parliament and local governments ’’\nFirst Speaker: Jaffar Eminki, Deputy Speaker of Iraqi Kurdistan Parliament\nSecond Speaker Begard Talabani, Secretary of the Kurdistan Region Parliament\nThird Speaker: Farhad Atrushi, Dohuk Governor\nپانێڵی پێنجەمی کۆنفرانسی ده‌وڵه‌تسازی:\n“په‌رله‌مان و حكومه‌تی خۆجێیی: كه‌لێنه یاساییه‌كان و پركردنه‌وه‌یان”\nشوێن دهۆک، بەروار: ٢٧/٦/٢٠١٨\nپانێلی پێنجەمی کۆنفرانس زیاتر بۆ نوێنەرانی ده‌سه‌ڵاتی یاسادانان ته‌رخانكرابوو، له‌ژێر ناونیشانی “په‌رله‌مان و حكومه‌تی خۆجێیی: كه‌لێنه یاساییه‌كان و پركردنه‌وه‌یان“، بە بەشداری هەر یەکە لە جەعفەر ئێمنكی، جێگری سەرۆكی پەرلەمانی هەرێمی كوردستان، بێگەرد تاڵەبانی، سكرتێری پەرلەمان و فەرهاد ئەتروشی، پارێزگاری دهۆک. مه‌به‌ستی ئەو پانێلە ئەوە بوو كه له كۆتايی كۆنفرانسدا په‌نجه بخرێته سه‌ر ئه‌و بوارانەی كه ده‌كرێت له په‌رله‌ماندا بۆ پاڵپشتی حكومەتی خۆجێیی تاوتوێ بكرێن و كەلێنە یاساییەكانیان بە یاسای نوێ یان هەمواركراو بۆ پڕبكرێتەوە. لە میانەی قسەکانیدا جەعفەر ئیمینكی گووتی ”به‌بێ ده‌وڵەتسازی مومكین نیه ئێمه بتوانین حوکمڕانیێكی باش پێشكه‌ش به هاوڵاتی بكه‌ین” و جەختی لە سەر چەند خاڵێکی گرنگی دیكە کردەوە کە لێرەدا شایەنی ئاماژە پێدانن:\nداڕشتنه‌وه‌ی په‌یكه‌ری حوکمڕانی بۆ ئه‌وه‌یه كه ئێمه خاوه‌ن هه‌رێمیكی به‌هێز بین.\nده‌بێ ئه‌و ته‌وافوقه سیاسیه‌ی كه له ده‌ره‌وه‌ی په‌رله‌مان دێتە كایەوە له ناوه‌وه‌ی په‌رله‌مانیش هه‌بێت، چونکە بەبێ ئەوە نه دەتوانین ده‌سه‌ڵاتی خۆجێی به‌هێز بكه‌ین و نه ده‌سه‌ڵاتی مه‌ركه‌زیش.\nیەکەی ته‌شریعی زۆر گرنگه بۆ هه‌رێم، بۆیە “من له‌گه‌ڵ دابه‌زاندنی ده‌سه‌ڵاتی ته‌شریعی نیم بۆ ئه‌نجوومه‌نی پارێزگاكان”.\nپێڕه‌وكردنی لیستی كراوه لە واقیعی کوردستاندا بووەتە هۆی ناردنی کەسانێک بۆ پەرلەمان کە شارەزایی پێویستیان بۆ کاری پەرلەمانی نییە.\nدواتریش بێگه‌رد تاله‌بانی جەختی لەوەکردەوە کە “ده‌بێت هه‌رسێ ده‌سه‌ڵاته‌كه هاوكاری یەكتر بكەن و هه‌ماهه‌نگبن بۆ دارشتنه‌وه‌ی په‌یكه‌ری حوکمڕانی له هه‌رێمی كوردستاندا .” هەروەها گووتیشی کە ” له په‌رله‌ماندا هەندێک جار بۆچوونه سیاسیه‌كان ئه‌وه‌نده زاڵن كه واده‌كات نه‌توانین لێپێچینه‌وه له وه‌زیره‌كان بكه‌ین”.\nدواتریش پارێزگاری دهۆک فه‌رهاد ئه‌تروشی جەختی لەسەر بوونی روانگەیەك کردەوە و گووتی “ده‌بێت فه‌لسه‌فه‌ی حوکمڕانی له هه‌رێمی كوردستاندا روون بێت كه ئێمه چ جۆره حوکمڕانیه‌كمان ده‌وێت.”\nبەگشتی چەند خالێک لەم تەوەرەدە لە لایەن بەشداربووانی کۆنفرانس گفتوگۆیان لەبارەوە کرا:\nلیستی نیمچه‌كراوه زیانی به ئه‌دای په‌رله‌مان گه‌یاندووه و وایكردووه خه‌ڵكانێك له‌سه‌ر بنەمای قۆستنه‌وه‌ی هه‌ست و سۆزی هاوڵاتیان بگه‌نه په‌رله‌مان، له په‌رله‌مانیش هه‌ر بەو نەفەسە كار ده‌كه‌ن.\nره‌نگدانه‌وه‌ی سیاسه‌ته‌كانی حزب و ململانێی حزبیه‌كان باڵیان كێشاوه به‌سه‌ر په‌رله‌ماندا.\nلاوازی ده‌زگاكانی چاودێری دارایی به‌سه‌ر حكومه‌تدا خالێكی تری لاوازی په‌یكه‌ری حوکمڕانی و كارگێریه له هه‌رێمدا.\nده‌كرێت ئه‌نجومه‌نی شاره‌وانیه‌كان پێكبێت كه جێگره‌وه‌ی ئه‌نجوومه‌نی پارێزگاكان بێت، بە مەرجێك رۆڵ و خزمەتگوزاریەكانی شارەوانی پێناسە بكرێنەوە.\nیاساکان لە راستیدا دەبێت لەلایەن حکومەتەوە دابڕێژرێت و پێشکەش بە پەرلەمان بکرێت.\nپێویستە بۆردێک یان ئەنجومەنێکی یاسا داڕژتن لە ناو پەرلەمان دابمەزرێت.\nزۆر گرنگە ئه‌نجومه‌نی باڵای یاسا دارێژتن هه‌بێت، كارێكی له‌م بابه‌ته هه‌ماهه‌نگی دەزگاکانی راگه‌یاندن و كۆمه‌ڵگای مه‌ده‌نی ده‌وێت.\nهەڵبەتە دەبێت ئەوەش بوترێت کە دارشتنەوەی پەیکەری حوکمڕانی پرۆسەییێکی خێراو حازر بەدەست نیە تا لەشەو و رۆژێکدا جێبەجێبکرێت، بە بروای بەشێک لە ئامادەبووان به‌ربه‌سته‌كانی به‌رده‌م ئه‌م پرۆسه‌یه خۆیان لە چەند خاڵێکدا دەبیننەوە:\nدابه‌زاندنی ده‌سه‌ڵات به ته‌نیا ناتوانێت چاره‌سه‌ر بێت ئه‌گه‌ر دامه‌زراوه‌كانی چاودێریکردن به‌هێز نه‌كرێن، چونكە خودی دابه‌زاندنی ده‌سه‌ڵاته‌كان دوور نیه ببێته هۆی دەرهاوێشتنی فۆرمێكی تری گه‌نده‌ڵی له ناو یه‌كه كارگێڕیه نوێكاندا.\nهه‌ڵبژاردنی بەڕێوەبەری شارۆچكە و قایەمقامه‌كان ئه‌ركێكی زۆر ده‌خاته سه‌ر شانی هه‌ردووكیان به تایبه‌ت له دوای هه‌ڵبژاردن به‌وه‌ی ره‌چاوی ئه‌و خه‌لك و لایانانه بكه‌ن كه ده‌نگیان پێداون و گەیاندویاننەتە ئەو پۆستە.\nبەردەوامی ململانێی نێوان لایەنە سیاسیەکان کاریگاری کردۆتە سەر ئەدای هەر سێ دەسەڵاتەکانی یاسادانان و جێبەجێکردن و دادوەری.\nشایانی باسە ئەم کۆنفرانسە پێشوازیەکی گەرمی لە لایەن سەرتوێژی هەر سێ دامەزراوە سەرەکیاکانی حوکمڕانی و لە گشت ئاستەکاندا لێکرا، بە تایبەتێ لە لایەن سەرۆکایەتی پەرلەمانی کوردستان کە دواتریش بە هەماهەنگی لەگەل سەنتەری توێژینەوی پەرلەمانی کوردستان بووە هەوێنی کۆنفرانسێکی تر کە لە شاری هەولێر لە بەرواری ٣/٨/٢٠١٨ لە هۆتێل رۆتانا ئەنجامدرا.\nپانێلی چوارەمی کۆنفرانسی ده‌وڵه‌تسازی لە دهۆک\nپانێڵی یەکەمی کۆنفرانسی ده‌وڵه‌تسازی لە هەولێر


توورى سپی و سوور و مۆر و سودەکانى بۆ مرۆڤ لە رووى تەندروستیەوە. – WTARIKURD\nوەرگێران و ئامادەکردنى: عوسمان عومەر.\nئەنتەرنێت لەم سەردەمەى ئیستامان دا هۆکارێکە بۆ وەرگرتنى زانیارى جۆراوجۆر و تۆرە کۆمەلایەتیەکانیش بەهەمان شێوە سەرچاوەى زانیارى تەندروستى پەروەردەیی و سەربازى و ئابوورى و کۆمەلایەتی و ئەدەبى هونراوەو زۆر بابەتى ترن هەرچەندە هەندێ جار لێکەوتەى خراپىان هەبووە بەلام دەتوانم بلێم سەرچاوەیەک بووە بۆ ئاڵوگۆرکردنى زانیاریەکان لەمپەرى دونیا بۆ ئەوپەرى دونیا. ئەمجارەیان لەدونیاى سیاسەت و شیکردنەوەى هەوالەکان و بارودۆخە ناهەموارەکان کەمێ دووربکەوینەوەو بەم زانیاریانە سودێک بە ئازیران و خۆشەویستانم بگەیەنم. توور لە وولاتى خۆمان لە زۆر شوێن دەچێندرێ بەلام لەرووى بەهاى ئابوریەوە سودێکى واى نابێ بۆ جوتیارانمان و تەنها ئەزیەت و ماندوبونەکەیان بۆ دەمێنێتەوە ئەمەى کە نوسیومە هەر بەتەنها توور ناگریتەوە بەلکو زۆر بەرهەمى بەنرخى وەک هەنجیروترێ و هەنارو هەرمێ و بەهێ و … هتد، دەگرێتەوە.\nتوور بە ئینگلیزى پێى دەوترێ Radish و بە لاتینى پێى دەوترێRaphanus Sativus و بەعەرەبى پێى دەوترێ فجل.\nلیکۆلینەوە مێژووییەکان ئەوەیان دەرخستوە کە چاندنى توور لە باشورى ئاسیاوە سەرى هەڵداوە, ئەوەشیان دەرخستوە کە ساڵى 2780 پ . ز لەوولاتى میسر چێندراوە وبەرهەم هاتووە, سەرەتا توورى رەش پاشان مۆر ئینجا سپى دواتر سوور, میسریە کۆنەکان وەک خۆراک داویانە بەو کریکارانەى لە ئەهرامەکان کاریان کردووە. دکتۆرە یۆنانیە کۆنەکان وەک ئەندرۆسیدس ڕێنمایی نەخۆشەکانى کردووە ئەوانەى سەردانیان کردووە کە توور بخۆن چونکە ماددەى دژە ژەهرى زۆرى تێدایە.\nتوور یەکێکە لەو سەزوانەى کە بەرەکەى لە ژیر خاکدایە وەک گێزەر و شێلم و چەوەندەر و حەزى لەکەشێکى مامناوەند بەرەو ساردبوون و یەکێکە لەو سەوزانەى کە تەژییە لە پێکهاتەى گرنگ بۆ تەندروستى و لەشى مرۆڤ. کەم کەس هەیە هەستى بەوە کردبێ یا زانیبێتى بەلام کە زانیارى لەسەر ئەو سەوزەیە دەخوێنێتەوە تووشى شۆکت دەکات بە سودەکانى جگە لە بەرەکەى گەلاکانیشى هەروەها پڕن لە ڤیتامین و ئاسن و فولیک ئەسید و پۆتاسیۆم و کالسیۆم هەر بۆیەشە دکتۆرە یۆنانیە کۆنەکان بۆ نەخۆشەکانیان بەکاریان هێناوە بۆ دەرپەراندنى ژەهرەکانى ناو جەستەى مرۆڤ, بۆ زانیارى خوێنەرانى بەرێز جگە لەوەى بە کاڵى قاش قاش دەکرێت و سفرەى پێ دەرازێنرێتەوە و دەخورێت و وەک زەلاتەش لەگەل شتى تر تێکەڵ دەکرێ و دەشکرێ بە شۆرباو لێدەنرێ و دەخورێت.\nبۆ زانیارى و سودەکانى توور جا چ سوور یا سپی یا مۆر کە زیاتر لاى خۆمان بەرهەم دەهێنرێ و دەچێنری پەنام بۆ لێکۆلینەوەیەک بردووە کە لە شانشینى یەکگرتووە بردووە و ئەوەی دەرخستووە و روونکردۆتەوە وەک هەموو سەوزەکان بەگشتى کاریگەرى جیاوزیان بۆ سەر تەندروستى مرۆڤ هەیە بەلام توور کاریگەری و سودەکانى زیاترن بە تایبەت بۆ ئەوانەى بەدەست بەرزى شەکرى خوێن و بەرزى پاڵەپەستۆى خوێن و کۆلیسترۆڵەوە دەناڵینن دەبێتە هۆى دابەزاندنیان, لێرەدا چەند سودێکى گرنگى توور چ سپى یا سوور یا مۆر وەک لە پێشەوە ئاماژەم پێدا دەخەمە ڕوو لەوانە:\nA- ئێسکى مرۆڤ بەهێز دەکات.\nB- چارەسەرى کەم خوێنى دەکات واتە ئەنیمیا.\nC- چارەسەرێکە بۆ ئەوانەى نەخۆشى زراویان هەیە.\nD- بەردى گورچیلەو بەردى زراو دەتوێنیتەوە.\nE- چارەسەرە بۆ ئەوانەى توشى کۆکە رەشە دەبن.\nF- هۆکارێکە بۆ دابەزاندنى کێش.\nG- هۆکارێکە بۆ دابەزاندنى چەوریە خراپەکان و کۆلیسترۆڵ.\nH- یەکێک لە سودە هەرەگرنگەکانى ناهێڵێ مرۆڤ توشى شیرپەنجە ببێت.\nI- چارەسەرێکە بۆ هەوکردنى قورگ و گەروو ناودەم.\nJ- وەک چارەسەرێک بۆ رزگار بوون لە کە ئینگلێزى پێى دەگوترێ(Freckles & Acne)و عەرەبى ( النمش و حب الشباب ).\nK- دژە نەزۆکییە.\nL- هۆکارێکە بۆ خەست نەبونەوەى خوێن.\nM- چارەسەرێکە بۆ ئەوانەى بەدەست بۆنى پێیەکانیانەوە دەناڵێنن.\nN- هۆکارێکە بۆ زیاد بوونى شیرى دایک.\nO- چاو دەپارێزێ و بەبەهێزى دەیهێڵێتەوە.\nP- وەک چارەسەرێک لەکاتى پێوەدانى مارو دووپشک و زەردەواڵەو زەردە زیڕەو مێش هەنگ بەبەکار هێنانى ئاوى توورەکە ئازار و ئاوسانى کەم دەکاتەوە.\nQ- هۆکارێکە بۆ لابردنى پەڵەى رەش و ماڵە لەسەر ڕوخسارى خانمان.\nR- وەک چارەسەرێک بۆ کەمکردنەوەى ئازارى سوتاوى بەکار دەهێنرێ.\nS- هۆکارێکە بۆ بەهێز کردنى قژو چڕکردنى.\nT- ئاوى توور وەک چارەسەرێک بۆ تەنگە نەفسى بەکار دەهێنری.\nU- بۆ ئەوانەى دەیانەوێ پێستەکەیان رەونەقدارو بە تەڕى و جوانى بمێنێتەوە ئاووى توور بەکاهێنراوە.\nV- سەوزەیەکى زۆر بەسودە بۆ جگەرى مرۆڤ.\nW- بۆ ئەوانەى تواناى سیکسییان کەم بۆتەوە دەتوانن رۆژانە تۆى ووشکى توور بەکار بهێنن و توانایان بۆ زیاد دەکاتەوە.\nX- بێگومان خواردنى زیاد لە پێویستى هەر میوەو سەوزەیەک زیانى لێ دەکەوێتەوە تووریش یەکێکە لەو سەوزانە کە ماددەى گوترین و ثیوسیاناتى تێدایە ئەو ماددە کیمیاویانە هەرچەندە هۆکارێکە بۆ نەهێشتنى غدەى دەرەقى بەڵام هەندێ جاریش دەبێتە هۆکار بۆ گەورەبونى غدەى دەرقى لاى هەندێ کەس.\nY- وەک هۆکارێک بۆ دابەزاندنى فشارى بەرزى خوێن و بەرزى ئاستى شەکر لەخوێن دا چونکە پۆتاسیۆمى تیدایە لە پێکهاتەکەى دا.\nZ- هۆکاریکە بۆ چارەسەرى کۆئەندامى میزە رۆ و زیادکردنى رێژەى میزکردن.\na- یاریدەدەرێکى باشە بۆ خێراهەرسکردن و سوتاندنى چەوری و کالۆریە زیادەکانى لەش و ئارەزووى خواردن زیاد دەکات.\nb- یاریدەدەرو پارێزگارى شانەکانى خۆین یا موولولەکانى دەکات و دەبێتە هۆى فرێدانى ژەهرەکان لەلەشى مرۆڤ.\nشەمال عادل سليم : قراءة سريعة في رسالة ابوبكر البغدادي.


Home›هەواڵ›کوردستان›هاوپەیمانیی هیوای کوردستانیی لەگەڵ مستەفا کازمیی کۆبووەوە\nئەمڕۆ چوارشەممە هاوپەیمانیی هیوای کوردستانن لەگەڵ سەرۆکوەزیرانی عێراق کۆبووەوە، ئەندامێکی هاوپەیمانێتییەکەش دەڵێت: “گۆڕینی پەیوەندیی نێوان هەرێم و حکومەتی ئیتیحادی بۆ پەیوەندیی هاوکاری و تەواوکاری دیدی هاوبەشی هەردوولا بوو”.\nئەحمەدی حاجی رەشید پەرلەمانتاری کۆمەڵی ئیسلامی و ئەندامی هاوپەیمانێتییەکە دەڵێت: “لەو کۆبونەوەیەدا چەندین تەوەری هەستیار و گرنگی تایبەت بە عێراق بە گشتی و هەرێمی کوردستان بە تایبەتی گفتوگۆ کران، پرسی گۆڕینی پەیوەندیی نێوان هەرێم و حکومەتی ئیتیحادی بۆ پەیوەندیی هاوکاری و تەواوکاری دیدی هاوبەشی هەردوولا بووە”.\nوتیشی: “پشکی هەرێمی کوردستان لە موازەنەی فیدراڵیی و شایستە داراییەکانیی جوتیاران و فەرمانگە فیدراڵییەکان و کێشەی فەرمانبەرانی بەنداوەکانی هەرێم و زیندانیانی سیاسیی و شەهیدان و ئەو گرفتانەی تر کە لە مافە دەستورییەکانی هەرێمی کوردستاندا هەیە، باس کران”.\nتەوەرێکی گرنگی کۆبوونەوەکە تایبەت بووە بە دۆسێی ماف و ئازادییەکان لە کوردستان و داوایانکردووە سەرۆکوەزیرانی عێراق هەوڵەکانی بۆ ئازادکردنی زیندانیەکانی دهۆک و بادینان بخاتە گەڕ کە لە پێناوی ئازادیی رادەربڕین چەندین مانگە خراونەتە زیندانەوە و ژیان و سەلامەتییان لە مەترسیدایە .\nبەوتەی ئەو ئەندامەی هاوپەیمانێتیی هیوا، سەرۆکوەزیرانی عێراق رایگەیاندووە “لە پێناوی دژایەتی کردنی گەندەڵی و داکۆکیکردن لە بەرژوەندیی هاووڵاتیان هەماهەنگ و پشتیوانی یەکتری دەبین” .\nکازمی بەڵێنیداوە بە زوویی کێشەی فەرمانگە فیدراڵییەکان و بەنداوەکان و شایستە داراییەکانیی جوتیاران چارەسەر بکرێت و بەدواداچوون بۆ هەموو کێشە و گرفتەکانی تریش بکات.\nتەندروستى سلێمانى: ڤاکسینى دژ بە کۆرۆنا بگات ئەولەویەت بۆ تیمە تەندروستى و ...


🏰 نودشە شوێنەکان\nشارۆچکەی (نۆدشە -نۆتشە) لە رۆژهەڵاتی کوردستان سەر [ زۆرتر... 👁] ✖ ✖ 0 0 ✔ 98% ✍ هـ.ب. 1-1-2011 11:19:31\n🏰 نۆدشە شوێنەکان\nیەک لە گوندەکانی رۆژهەڵات. رۆژی 15-05-2017 وەکو شا [ زۆرتر... 👁] ✖ ✖ 0 0 ✔ 72% ✍ هـ.ب. 1-1-2011 11:19:31\n🔤 نۆدشە وشە و دەستەواژە\n... [ زۆرتر... 👁] ✖ ✖ ✖ 0 0 ✖ 52% ✍ هـ.ب. 28-2-2011 0:57:30\nگوندێکە سەربە شارۆچکەی پاوە لە ڕۆژهەڵاتی کوردستان. [ زۆرتر... 👁] ✖ ✖ ✖ 0 0 ✔ 76% ✍ م.ب. 19-6-2018 12:25:12\n🔤 نۆدشەو وشە و دەستەواژە\n📅 کاتی تۆمارکردن Mar 10 2011 1:48PM\n... [ زۆرتر... 👁] ✖ ✖ ✖ 0 0 ✖ 52% ✍ هـ.ب. 10-3-2011 13:48:53\n📷 هەڵپەڕکێ و ئاهەنگ گێڕانی مناڵانی کورد بە بۆنەی نەورۆزە لە 21/2/2017 لە شاری نۆدشە وێنە و پێناس\n📅 کاتی تۆمارکردن Mar 25 2017 10:52AM\n... [ زۆرتر... 👁] ✖ ✖ 1 0 ✔ 70% ✍ س.ئـ. 25-3-2017 10:52:19


ئاڵۆزییەکانی ئەمڕۆ و ئەگەرەکانی دەستلەکارکێشانەوەی بارزانی.. ڕاپۆرت – کوردی – RojNews.News\n02/03/2020 - 3:49:25 pm\nشەممە, 28 أكت 2017 – 14:11\nئاڵۆزییەكانی نێوان هەرێم و بەغدا بەردەوامە، پەرلەمانتارانیش پێیان وایە، هەڵوێستی ئەمریكا بەرامبەر بە كورد گۆڕانیكاریی بەسەردا هاتووە، پەرلەمانتارێك دەڵێت: ئەگەر بارزانی دەست لە پۆستەكەی بكێشێتەوە، گرێكانی نێوان هەرێم و بەغدا دەكرێنەوە.\nلە ١٦ی ئەم مانگەدا، چەكدارانی حەشدی شەعبی و سوپای عێراق هێرشییان كردە سەر شاری كەركوك، لەپاش بەرگرییەكی كەم هێزەكانی پێشمەرگە لەسەرجەم ناوچە جێناكۆكەكان كشانەوە، بەڵام تاوەكو ئێستا ئاڵۆزی و هەندێک جار پێكدادانیش، لە نێوان هەرێمی كوردستان و بەغدادا بەردەوامە.\nئەبوبەكر هەڵەدنی، سەرۆكی فراكسیۆنی یەكگرتووی ئیسلامی لە پەرلەمانی هەرێمی كوردستان بە ڕۆژنیوزی ڕاگەیاند:” گۆڕانكاركارییەك لە هەڵوێستی ئەمریكادا بەدی دەكرێت، بەو پێیەی كە لەماوەی دوو ڕۆژی ڕابردوودا هەشت بەیاننامەی دەركردووە، لە بەیاننامەكاندا جەخت لەسەر سێ خاڵ دەكاتەوە، یەكەم دەستپێكردنی گفتوگۆ لەنێوان هەولێر و بەغدادا و ڕاوەستاندنی شەڕ، دووەم پێشوازیكردن لە بڕیاری سڕكردنی ئەنجامی ڕیفراندۆم لەلایەن بەغداوە، سێهەمیش ئاگادركردنەوەی دەسەڵاتدارانی عێراق لەژێر هەژمون و كاریگەری ئێران بێنە دەرەوە”.\nوتیشی:”ئەو دانیشتنەی دوێنێ لە نێوان عێراق و هەرێمدا كە ئاگربەستی ٢٤ سەعاتی تێدا ڕاگەیەندرا هەنگاوێكی باش بوو، وە جۆرێك لە ڕێككەوتن لە نێوان شاندی پارتی و عێراقدا هاتووەتە ئاراوە، دیارە ڕێككەوتوون لەسەر پێكهێنانی لیژنەی تایبەتمەند بۆ قسەكردن لەسەر خاڵە سنورییەكان و فڕۆكەخانەكان”.\nلەبارەی ئەگەری دەست لە كاركێشانەوەی بارزانی لە پۆستەكەی ناوبراو، وتی:”ئێمە چاوەڕوانی ئەوەمان دەكرد كە لەدانیشتنێكی پەرلەماندا قسە لەسەر دابەشكردنی دەسەڵاتەكانی سەرۆكایەتی هەرێم بەسەر سەرۆكایەتییەكانی تردا بكرێت، بەڵام دانیشتنەكە دواخرا، بەس پێم وانییە دواكەوتنی دەستلەكار كێشانەوەی بارزانی پەیوەندی بە ئەمریكاوە هەبێت وەك باس دەكرێت، زیاتر پەیوەندی بە بارودۆخی نێو خۆی پارتی و هەرێمی كوردستانەوە هەیە”.\nهەڵەدنی تیشكی خستە سەر ئەو هەوڵانەی كە ئەمینداری گشتی یەكگرتووی ئیسلامی داویەتی بۆ نێوەندگیری نێوان لایەنەكان و، وتی:”جەنابی ئەمینداری گشتی یەكگرتوو هەستاوە بە نێوەندگیری لە نێوان بالەکانی یەكێتی نیشتیمانی كوردستاندا، لەگەڵ نێوەندگیری لە نێوان پارتی و یەكێتیدا، ئەویش لەپێناو ڕوونەدان شەڕی ناوخۆ و دووئیدارەیدا، بۆ پۆستەكەی سەرۆكی هەرێمیش هەر ئەو گفتوگۆیانە كراوە، كە بڕیار وایە لە دانیشتنی داهاتووی پەرلەماندا دەسەڵاتەكانی سەرۆكی هەرێم دابەشبكرێت بەسەر سێ سەرۆكایەتییەكەدا، ئێمە خوازیارین كە ئەوە ڕووبدات، چونكە وردە وردە ئەڕۆیینە سەر ڕاستەڕێی چارەسەر وە لەگەڵ بەغدا-شدا گرێی هەندێك لە كێشەكان دەكرێنەوە”.\nناوبراو ئاماژەی بەوەشكرد، كە بەغدا ئەگەر خواستی هەبێت فشاری زیاتر بخاتە سەر هەرێمی كوردستان لەوەی كە ئێستا هەیە، ئەوە بۆی ناچێتەسەر، بەڵام گەڕأنەوە بۆ سنورەكانی پێش ٢٠١٤ قابیلی گفتوگۆیە.\nهەروەها ئاری هەرسین، پەرلەمانتاری فراكسیۆنی پارتی، لە پەرلەمانی هەرێمی كوردستان، لەسەر ئەم بارودۆخە، بۆ ڕۆژنیوز دواو، وتی:”ئێستا خەریكی گفتوگۆین لەگەڵ حكومەتی عێراقدا بۆ ئەوەی ئەو كێشانەی لە نێوانماندا هەیە بە گفتوگۆ چارەسەری بكەین، ئەم گفتوگۆیەش بە نێوەندگیری ئەمریكا و دۆستەكانی ئێمە هاتووەتە ئاراوە، ئێستاش خەریكی ڕێككەوتنین”.\nلەبارەی ئەوەی كە تاچەند ئومێدی بەوە هەیە بە دانوستان كێشەكانی نێوان هەرێم و بەغدا چارەسەر ببێت، ناوبراو وتی:”هەموو دانوستانێك ئومێدی تێدا هەیە، هیچ كەسێك ناچێتە سەر مێزی گفتوگۆ ئەگەر ئومێدی بە چارەسەری كێشەكان نەبێت، یەكێك لە ئامانجی دانوستانەكان گێڕانەوەی متمانەیە، دەمانەوێت ئەو متمانەیەیەی كاڵبووەتەوە بیگەڕێنینەوە”.\nلەسەر هەڵوەشاندنەوەی سەرۆکایەتی هەرێم دەستلەکارکێشانەوەی بارزانی، ئاری هەرسین، وتی:”من ئاگاداری شتی وانیم، هیچ زانیارییەكم لەسەر ئەوە نییە”.\nلە سەرەتای هێرشی حەشدی شەعبی و هێزەكانی عێراق، بۆ سەر ناوچەكانی ماددەی ١٤٠، هەم ئەنجومەنی ئاسایشی نێودەوڵەتی و هەم ئەمریكا، بێدەنگییان هەڵبژارد، بەڵام ماوەی چەند ڕۆژێكە حكومەتی ئەمریكا نیگەرانی خۆی دەربڕی بەرامبەر بە دەست تێوەردانی ئێران لە كێشەكانی نێوان هەرێمی كوردستان و بەغدا، بۆیە چاوەڕێ دەكرێت ئەمریكا ڕۆڵ و كاریگەری خۆی لەسەر ڕووداوەكانی نێوان هەرێم و بەغدا دابنێت، وەك یەكەم كاردانەوەی هەوڵەكانی ئەمریكا ڕاگەیاندنی ئاگربەستی ٢٤ کاتژمیری لەلایەن سەرۆك وەزیرانی عیراق و دەستپێكردنی دانوستان لە نێوان هەرێم و بەغدا دا دەبیندرێت.\nمامۆستایەکی تورک ئاڵای تورکیا لە نێوچاوانی منداڵێکی کورد دەکێشێت


فەرموودە: ئاین ئامۆژگارییە - فرەفەرهەنگی فەرموودە وەرگێڕاوەکانی پێغەمبەر -صلى الله عليه وسلم-\nفەرموودە: ئاین ئامۆژگارییە\nلە ئەبی روقەیە تەمیم کوڕی ئەوسی دارییەوە -ڕەزای خوای لێبێت- کە پێغەمبەر -صلى اللە علیە وسلم- دەفەرموێت: « ئاین ئامۆژگارییە» (تەمیم) دەڵێت: ووتمان: بۆ کێ؟ واتا (ئاین ئامۆژگارییە بۆ کێ؟)، ئەویش -صلى اللە علیە وسلم- فەرمووی: بۆ خودا، وبۆ کتێبەکەی، وبۆ پێغەمبەرەکەی، وبۆ پێشەوای مسوڵمانان وتێکڕای مسوڵمانان».\nئاینی ئیسلام هاتووە بە ڕێنمایی کردن بە دڵسۆزبوون لە ئامۆژگاری کردندا، ودان بنێین وباوەڕمان بە تەوحید (یەک خوا پەرستی) هەبێت، ودان بنێین بەوەی کە خوای گەورە دوورە لە هەموو عەیب وکەموکوڕی، وهەموو سیفاتێکی جوان وتەواو وکامڵ تەنها بۆ خوای گەورەیە، وقورئان وتەی خوای گەورەیە ودابەزیوە ودروستنەکراوە، وکردەوە بەو حوکمە ئاشکرایانە دەکەین کە تێیدا هاتووە وباوەڕمان بە ئایەتانە هەیە کە حوکمەکانیان و واتاکانیان لەیەکچوون (موتەشابیهن) وزۆر کەس نایزانن، وباوەڕمان بە پێغەمبەر -صلى اللە علیە وسلم- هەیە وبەوەی کە هێناویەتی وگوێڕایەڵی فەرمانەکانی دەبین ودوور دەکەوینەوە لەو شتانەی نەهی لێکردووە، وئامۆژگاری پێشەوایانی مسوڵمانان دەکەین بە یارمەتیدانیان لە سەر هەق وڕێنمایی کردنیان بۆ ئەو شتانەی کە لایان ڕوون نییە ونایزانن وئەو شتانەیان بە بیر دێنینەوە کە لێی بێ ئاگان، وڕێنمایی هەموو مسوڵمانان دەکەین بۆ هەق بۆ ئەوەی دوور بن لە ئازار وزیان ودەیانپارێزین بە پێی توانا، و فەرمانیان پێ دەکەین بە چاکە کردن ونەهییان لێ دەکەین لە خراپە کردن، وبە شێوەیەکی گشتی ئامۆژگارییان دەکەین، چیمان بۆ خۆمان پێ خۆش بێت ئەوا بۆ ئەوانیش پێمان خۆشە.\nفەرمان کردن بە ئامۆژگاری کردن.\nمەزنی پلەی ئامۆژگاری کردن لە دیندا، بۆیە ئامۆژگاری کردن بە دین (ئاین) نابراوە.\nدین (ئاین) وتەکان وکردەوەکان دەگرێتەوە.\nزانا بۆی هەیە هەندێک لە تێگەیشتنەکان بشارێتەوە لەو کەسەی گوێی بۆ دەگرێت، وزیادکاری نەکات لە ڕوونکردنەوەدا بۆ ئەوەی ئەو کەسەی گوێی لێدەگرێت پرسیاری زیاتر بکات وتامەزرۆی تێگەیشتنی هەبێت لە بابەتەکە، وئەمەش وا ئەو کەسە بە جوانی لەو بابەتە تێبگات ولای جێگیر ببێت.\nجوانی فێرکردنی پێغەمبەر -صلى اللە علیە وسلم- کە شتێک بە گشتی باس دەکات پاشان شیدەکاتەوە و وردەکارییەکانی باسدەکات.\nسووربوونی صەحابە -ڕەزای خوایان لێبێت- لە سەر فێربوونی زانستی شەرعی، ئەوان وازیان لە هیچ شتێک نەهێناوە کە پێویستییان بە ڕوونکردنەوە هەبێت لە سەری ئەوا پرسیاریان سەبارەت بە ئەو بابەتە کردووە.\nدەستپێکردن بە گرنگترین پاشان گرنگترین بە پلەیەکی کەمتر، چونکە پێغەمبەر -صلى اللە علیە وسلم- دەستی پێکرد بە ئامۆژگاری کردن: بۆ خودا، پاشان بۆ -لەبەر- کتێبەکەی، پاشان بۆ -لەبەر- پێغەمبەرەکەی -صلى اللە علیە وسلم-، پاشان بۆ پێشەوای مسوڵمانان، پاشان بۆ هەموو خەڵکی.\nدووپاتکردنەوەی قسەکان بە دووبارەکردنەوە بۆ گرنگی دان وتێگەیشتن، هەروەکو لە ریوایەتەکەی ئیمام ئەحمەددا هاتووە: (ئاین ئامۆژگارییە) سێ جار.\nئامۆژگاری کردن دەبێت هەموو کەسێک بگرێتەوە.


هەڵبژاردنێك بەتامی جەنگ\nلەنەینەوا كاندید‌و هێزی سیاسی نوێی دێنە ناو گەمەكەوە\n582 جار خوێندراوه‌ته‌وه\nشاری موسڵ برینە قووڵەكانی جەنگی فەرامۆش كردووە‌و سەرقاڵی هەڵبژاردنی چاوەڕوانكراوی پەرلەمانە كە لەوانی پێشوو جیاوازترە، چونكە چەند شتێكی نوێ هاتوونەتە نێو گەمەكەوە.\nشۆفێری تاكسییەكە سەری دانەواند تا لەژێر لافیتەیەكی گەورەوە كە وێنەی كاندیدێكی پێوەبوو، سەیر بكات، كاتێكیش دڵنیابوو لەوەی شەقامەكە ئۆتۆمبێلی تێدا نییە، بەلای راستدا پێچی كردەوە، كە سەری هێنایەوە دواوە هەناسەیەكی دایەوە‌و بە گلەییەوە وتی: "كەی لەم فەوزایە رزگارمان دەبێت، خنكاین، جگە لە لافیتە هیچ شتێك نابینین".\nشەقامەكانی شارەكە بەهۆی هەڵمەتەكانی بانگەشە بۆ هەڵبژاردنی پەرلەمان كە رۆژی 12ی ئایاری داهاتوو بەڕێوەدەچێت، نوقمی فەوزا بوون، ناوەندی شەقامەكان‌و دیوار‌و ستوونی رووناكی سەر شەقامەكان‌و كارەبا‌و تەنانەت نیشانەكانی هاتووچۆش، پڕن لە وێنەی كاندیدانی پیاو‌و ژن، هاوكات هۆڵەكانی ئاهەنگیش بەكۆبوونەوەی قەوارەكانی هەڵبژاردن قەرەباڵغ بوون.\nئەمە یەكەمجارە پارێزگای نەینەوا ئەم قەرەباڵغییە گەورەیە بەخۆوە ببینێت، (921) پیاو‌وژن كێبڕكێ دەكەن لەسەر (34) كورسی پەرلەمان، واتە رێژەی 13%ی كۆی كاندیدانی عێراق كە زیاتر لە دوو ئەوەندەی كاندیدانی هەڵبژاردنی پێشوون.\nهۆكاری ئەوەش بۆ سەقامگیری ئەمنی لە موسڵ دەگەڕێتەوە پاش ئەوەی لە مانگی تەمموزی رابردووە لە چنگی رێكخراوی "داعش" ئازاد كرا، ئێستاش كاندیدەكان ئازادییەكی تەواوی هاتووچۆكردنیان لە شارەكە‌و بەستنی كۆڕ‌و كۆنفرانسی هەڵبژاردن هەیە بەشێوەیەك كە لە 2003وە رووی نەداوە. ژمارەیەكیان سەردانی گازینۆی كەلتوری قەنتەرە لە خۆرهەڵاتی شارەكە‌و چەند گازینۆیەكی دیكە دەكەن‌و وەك هەر كەسێكی دیكە بەبێ ترس دادەنیشن‌و چالاكییەكانی بانگەشە بەڕێوەدەبەن.\nلەوبارەیەوە ژنە كاندید هیند جاسم باس لەو دەكات كە بەوپەڕی ئاسوودەییەوە هاتووچۆ دەكات‌و بانگەشە بۆ بەرنامەی هەڵبژاردنی دەكات، هەروەها رافع سلێمانی كاندید‌و چەند كاندیدێكی دیكەش بەهەمان شێوە وادەكەن.\n"چوار ساڵ لەمەوبەر خۆكاندیدكردن مانای خۆكوشتن بوو" ئەمە قسەی وەجیە محەمەدە كە لە ساڵی 2013دا كاتێك خۆی كاندید كردبوو بۆ هەڵبژاردنی ئەنجومەنی پارێزگاكان چەكدرانی "داعش" هەڵیانكوتایە سەر ماڵەكەی‌و بەدوایدا گەڕان تا بیكوژن، بەڵام توانی هەڵبێت، لە كاتێكدا نزیكەی 15 كاندید لەو ماوەیەدا بە رووداوی جیاجیا كوژران.\nدكتۆر تارق تائی مامۆستای زانستە سیاسییەكان لە زانكۆی موسڵ روونیكردەوە مەسەلەكە تەنیا ژمارە نییە، بەڵكو جۆریشە‌و ئێستا ژمارەیەكی زۆر كاندیدی گەنج هەن، باسی لەوەش كرد كە سێ هێز لە پرۆسەی هەڵبژاردندا ململانێ دەكەن ئەوانیش بریتین لە هێزە عەشایرییەكان‌و هێزی گەنجان‌و هێزی نوخبە‌و خاوەن تواناكان.\nبەوتەی تائی گەنجان خەریكن رۆڵی خۆیان دەبینن‌و لە جاران كاریگەرتربوون، بەڵام هێزی تەواویان بۆ كێبڕكێكردنی لیستە گەورەكان نییە، بۆیە لیستێك نییە نوێنەرایەتی گەنجان بكات، بەڵكو ئەوەی هەیە كاندیدی ژن‌و پیاون‌و چوونەتە نێو لیستە گەورەكانەوە.\nلەمیانی گەڕان بەنێو شارەكەدا وێنەی ژنە كاندیدەكان دیارن كە بەشێوەیەكی بێ پێشینە كێبڕكێی كاندیدەكان دەكەن، بەپێی داتاكانی كۆمسیۆنی باڵای سەربەخۆی هەڵبژاردن لە عێراقیش نەینەوا 255 كاندیدی ژنی تێدایە، واتە 27.5%ی كۆی كاندیدەكانی پارێزگاكە، كە ئەوەش بەرزترین رێژەیە لە پارێزگاكەدا تا ئێستا.\n"ریكلامی رەنگاوڕەنگ لەسەر داروپەردووی جەنگ"\nكاتێك چووینە بەری خۆرئاوای موسڵ كە وێرانكارییەكی زۆری بەركەوتووە، بینیمان چالاكی بانگەشەی هەڵبژاردن ببووە جێی نیگەرانی دانیشتووان بەتایبەتی بۆ ئەوانەی خانووەكانیان رووخاوە‌و چەند ئەندامێكی خێزانەكانیان لە جەنگدا لەدەست داوە.\nزەینەب سەعد (28 ساڵ) كە لە دەرمانخانەیەكدا كار دەكات، دەڵێت: "دوا دە مانگ لە ئازادكردنی شارەكە هێشتا تەرم هەیە هی هاووڵاتیانی مەدەنی یاخود چەكدارانی داعشن‌و هەڵنەگیراونەتەوە‌و بۆنیان لوت پڕدەكات، لە هەمان كاتدا كاندیدەكان ئەوەندە بوێرییان هەیە وێنەكانیان بە دیوارەكانی شاری كۆنی وێرانكراودا هەڵدەواسن! ئەمە چ سووكایەتییەكە بە هەستی خەڵك دەكرێت".\nهەروەها زەینەب وتی: "چارمان نیە، بەدڵنیاییەوە من‌و ئەندامانی خێزانەكەشم بەهەمان شێوە دەنگ دەدەین، بەو ئومێدەی گۆڕانكارییەك بەدیبێت ئەگەر سادەش بێت، لە دوای 2003وە ئازاری زۆرمان چەشتووە".\nسەرەڕای بێئومێدبوونی بەشێكی زۆری دانیشتووانی موسڵ لە نوێنەرانیان لە پەرلەمان‌و حكومەت، بەڵام زۆرینەیان بەرەو بەشداریكردن لە هەڵبژاردن دەچن، نابێ ئەوەش فەرامۆش بكرێت كە هەندێكیان لەوڕووەوە ساردبوونەتەوە.\n"هیچ كەسێك هەموو كێكەكە ناباتەوە"\nموسڵ قورساییەكی زۆری هەڵبژاردنی هەیە، چونكە دووەم گەورە شاری عێراقە لەڕووی ژمارەی دانیشتووانەوە، بەپێی دوا لێدوانی كۆمسیۆنی باڵای سەربەخۆی هەڵبژاردنیش پارێزگای نەینەوا زیاتر لە دوو ملیۆن‌و (200) هەزار دەنگدەری تێدایە 70%یان مافی دەنگدانیان دەبێت كە كارتی دەنگدانیان وەرگرتووەتەوە.\nبۆیە لیستەكان كێبڕكێی بەهێز لەم پارێزگایەدا دەكەن كە دیارترینیشیان بریتین لە "هاوپەیمانی نەسر" بەسەرۆكایەتی حەیدەر عەبادی سەرۆك وەزیران‌و "هاوپەیمانی قەرار" كە ئوسامە نوجێفی جێگری سەرۆك كۆمار سەرۆكایەتی دەكات‌و "ئیئتیلافی وەتەنییە" بە سەرۆكایەتی ئەیاد عەلاوی جێگری سەرۆك كۆمار‌و "نەینەوا ناسنامەمانە"ی محەمەد ئیقبال وەزیری پەروەردە‌و لیستی پارتی دیموكراتی كوردستان.\nبەهۆی ئەو وێرانكارییە زۆرەی جەنگیش كە زیاتر لە دە هەزار بینا‌و ژێرخانی شارەكەی گرتووەتەوە، كێشەی لۆجستی لە بنكەكانی دەنگداندا هەیە، بەڵام كۆمسیۆنی هەڵبژاردن توانیویەتی (740) بنكەی هەڵبژاردن بكاتەوە كە نزیكەی (4300) وێستگەی دەنگدان لەخۆدەگرن، بێجگە لە شاری كۆن كە هیچ بنكەیەكی تێدا نییە لەبەرئەوەی تائێستا ژیانی بۆ نەگەڕاوەتەوە.\nبەدڵنیاییەوە پرۆسەی دەنگدان لە دەرەوەی شارەكە ئاسان نابێت، بۆیە لە ناوچەكانی خۆرئاوای موسڵ وەكو شەنگال‌و ناوچەكانی دیكە وێستگەی گەڕۆكی دەنگدان تەرخان كراون كە كۆمسیۆنی هەڵبژاردن ناوی (وێستگەكانی جموجوڵی دانیشتووان)ی لێناون، هاوكات كێشەیەكی دیكە لەوەدایە كە نزیكەی (180) هەزر دەنگدەر نیشتەجێی كامپی ئاوارەكانن لە دهۆك‌و هەولێر‌و باشووری موسڵ، كۆمسیۆنی هەڵبژاردنیش رایگەیاندووە كە رێگەیان پێدەدات دەنگ بدەن، بەڵام بەشێك لە چالاكوانان‌و كاندیدان هۆشیاری دەدەن لە بەكارهێنانی ئەو دەنگە زۆرە بۆ ساختەكاری.\nهەڵبژاردنی ئەمجارە لە سایەی هەلومەرجێكی نوێدا بەڕێوەدەچێت، بۆیە سەرەڕای ئەو وێرانكارییە زۆرەی لە ئەنجامی جەنگدا روویداوە‌و ئەو سەقامگیرییە ئەمنییە رێژەییەی لەئارادایە، پێشبینی دەكرێت گۆڕانكارییەك لە نەخشەی سیاسیدا رووبدات دوای پاشەكشەكردنی هەژموونی هەردوو لیستی كوردی (پارتی دیموكراتی كوردستان‌و یەكێتیی نیشتمانیی كوردستان) لە نەینەوا.\nچونكە هێزەكانی سەر بەحكومەتی فیدراڵی لە مانگی تشرینی یەكەمی رابردووەوە (12) یەكەی ئیداریان كۆنترۆڵ كردووەتەوە كە پێشتر لەژێر ئیدارەی هێزەكانی پێشمەرگەدا بوون، ئەوش یارمەتیدەر دەبوو بۆئەوەی هەردوو لیستەكە سێیەكی دەنگی پارێزگاكە بەدەستبهێنن چ لە پەرلەمان یاخود لە حكومەتی خۆجێییدا، بەڵام هەردوو لیستەكە هیچیان لەبەردەستدا نەماوە كامپی ئاوارەكان نەبێت كە لە مانگی ئابی 2014وە بەهەزاران ئێزدییان تێدا نیشتەجێیە.\nسەرەنجام زەحمەتە هەردوو لیستە كوردییەكە جارێكی تر سێیەكی دەنگەكان بەدەستبهێننەوە، هەروەها بەشێك لەو لیستانەش پاشەكشێ دەكەن كە زیاتر لە دەیەیەكە لەسەر گۆڕەپانی سیاسی موسڵدا باڵادەستن‌و لەلایەن هەردوو برا ئوسامە نوجێفی جێگری سەرۆك كۆمار‌و ئەسیل نوجێفی پارێزگاری پێشووی نەینەوا‌و حزبی ئیسلامییەوە سەرۆكایەتی دەكرێن، لەبەرامبەریشدا یاریزانی نوێ دەردەكەون وەكو لیستی نەسر بەسەرۆكایەتی عەبادی‌و خالید عوبەیدی وەزیری پێشووی بەرگری‌و ئیئتیلافی وەتەنییە بەسەرۆكایەتی عەلاوی‌و فەتح بەسەرۆكایەتی هادی عامری سەركردەی رێكخراوی بەدر.\nكەواتە كێبڕكێكە گەرم دەبێت‌و رەنگە هیچ یەكێك لەو لیستانە زیاتر لە پێنج كورسی بەدەست نەهێنێت، بەو پێیەش دەنگەكان پەرشوبڵاو دەبن. ئەنجامەكان هەرچۆنێك بن گرنگ ئەوەیە ئەم هەڵبژاردنە وەك شۆفێری تاكسییەكە وتی: "بەخێر كۆتایی بێت‌و سەرلەنوێ رێگاكەمان بەباشی ببینینەوە".


"ئه‌وه‌ى قوباد تاڵه‌بانى كردى پاره‌یه‌كى زۆر بۆ خه‌زێنه‌ى ده‌وڵه‌ت ده‌گه‌ڕێنێته‌وه"\nHome›ئابووری›“ئه‌وه‌ى قوباد تاڵه‌بانى كردى پاره‌یه‌كى زۆر بۆ خه‌زێنه‌ى ده‌وڵه‌ت ده‌گه‌ڕێنێته‌وه”\nدوای ئەوەی بە فەرمانی قوباد تاڵەبانی بڕیاردرا بە راگرتنی مووچەی زیاتر لە 16 هەزار لەو كەسانەی كە خاوەن دوو مووچەن، ده‌ستخۆشى و كاردانه‌وه‌ى هاووڵاتییانى لێكه‌وته‌وه، جێگری سەرۆكی لیژنەی یاسایش لە پەرلەمانی كوردستان ده‌ڵێت: “بڕیاره‌كه پاره‌یه‌كى زۆر بۆ خه‌زێنه‌ى حكومه‌ت ده‌گه‌ڕێنێته‌وه”.\nعەباس محەمەد، جێگری سەرۆكی لیژنەی كاروباری یاسایی لە پەرلەمانی كوردستان بە SNNی راگەیاند: “ئەوەی كە قوباد تاڵەبانی، جێگیرى سه‌رۆكى حكومه‌ت ئەنجامیدا لە بڕینی مووچەی 16 هەزار و 505 كەس كە خاوەن دوو مووچەن كارێكی زۆر گرنگ بوو، چونكه بەهۆیەوە بڕێكی باش پارە بۆ حكومەت دەگەڕێتەوە ئەوەش كارێكی باشە، بەڵام دەبوو حكومەت زووتر ئەم هەنگاوەی بنایە”.\nوتیشى: “بەگوێرەی یاسا رێگە پێدراو نییە كەسێك خاوەنى دوو مووچە بێت، هاوكات گرفتێكی ئەم هەرێمەی ئێمە لەوەدایە كە چاودێری بەسەر وەزارەت و فەرمانگەكانەوە وەك پێویست نییە، چونكە ئەگەر چاودێری ورد هەبێت ئەم دۆخەی كە ئێستا هەیە بەم جۆرە نەدەبوو، بەڵام كاتێك بودجە نایەتە پەرلەمان و چاودێریش بەسەر دامودەزگا حكومییەكانەوە نییە هەر ئەمەی لێ دەردەچێت كە هەیە”.\nجێگری سەرۆكی لیژنەی كاروباری یاسایی لە پەرلەمانی كوردستان ئەوەشی خستەڕوو: “ئەم هەرێمەی ئێمە لەڕووی دارایی و ئابوورییه‌وه كێشەیەكمان هەیە كە ئەویش ئەوەیە هێشتا حزب بڕیاردەدات و دامودەزگاكان نەبوونەتە دامودەزگایەكی دامەزراوەیی و یاسایی، چونكە ئەگەر بە دامەزراوەیی بكرێت ئەم گه‌ندەڵی و دزینی نەوت و تەقاندنەوەی بۆری نەوت و گەندەڵییە نامێنێت كە ئێستا هەیە، بەڵام لە هەموو حاڵەتەكاندا ئەوەی لەبارەی بڕینی 16 هەزار دوو مووچەكەوە بڕیاری لێدراوە كارێكی زۆر گرنگ و پێویست بوو”.\nمالیکی: ناتوانرێت هەڵبژاردن لەوادەی خۆیدا بکرێت\nبڕانی کارەبا لە عێراقدا نابێتە هۆی تێکدانی ڤاکسینەکانی کۆرۆنا\nوەزارەتی بازرگانی هەنگاوێکی گرنگی نا بۆ دابەزاندنی نرخی ئارد


تەندروستی هەرێم ونەتەوە یەکگرتووەکان یەکەیەکیان بۆ ڤایرۆسی کۆرۆنا له سۆران كرده‌وه\n2021-02-08 [11:01 AM]\nله راگه‌یه‌نراوێكی یۆنامیدا كه وێنه‌یه‌كی بۆ ئاژانسی هه‌واڵی زاگرۆس هاتووه رایگه‌یاند، بە هاوکاری سندوقی نەتەوە یەکگرتووەکان بۆ دانیشتوان، وەزارەتی تەندروستی حکومەتی هەرێمی کوردستان لە ڕێگەی بەڕێوبەرایەتی تەندروستی هەولێر یەکەیەکی جیاکراوی تایبەت بە ڤایرۆسی کۆرۆنا لە نەخۆشخانەی منداڵبوونی سۆران کردەوە.\nئەم یەکەیە لە توانایدایە کە شه‌ش کەس پێکەوە چارەسه‌ر بکات. یەکەکە هەموو پێداویستییەکی پزیشکی و خۆپارێزی بۆ دابینکراوە و پێکدێت لە شه‌ش قەرەوێڵەی پشکنین و دوو قەرەوێڵەی منداڵبوون، و بە بڕی 100 هه‌زار دۆلاری ئەمریکی دروستکراوە. ئەم یەکەیە بە بەردەوامی و لە کاردایە و پێداویستییەکانی لە لایەن سندوقی نەتەوە یەکگرتووەکان بۆ دانیشتوان و نەخۆشخانەی سۆرانەوە بۆ دابین دەکرێت. کارمەندانی ئەم یەکەیە هەموو پێداویستییەکی خۆپارێزیی تایبەتیان بۆ دابین کراوە و راهێنانیان لەسەر ڕێکارەکانی لەدایکبوونی منداڵ پێکراوە لە کاتی ڤایرۆسی کۆرۆنادا. جگە لەم یەکەیە، سندوقی نەتەوە یەکگرتووەکان بۆ دانیشتوان بە هاوکاریی دارایی حکومەتی سوید، یەکەی جیاکراوەی تایبەت بە ڤایرۆسی کۆرۆنا لە نەخۆشخانەکانی زاخۆ، سلێمانی و هەڵەبجە دروستکردووە و پاڵپشتییان دەکات.\nجێگری نوێنەری سندوقی نەتەوە یەکگرتووەکان بۆ دانیشتوان، حمیار عەبدولمغنی، بە بەشداربووانی ڕاگەیاند؛ هەموو منداڵبوونێک دەبێت لە ژینگەیەکی تەندروست و لەباردا بێت، و هەموو ژنێک مافی خۆیەتی خزمەتگوزاری باش و تەندروستی بۆ دابینبکرێت بە تایبەتی لە کاتی قەیران و نەخۆشییە بڵاوەکاندا.\nوتیشی، ئێمە لەگەڵ وەزارەتی تەندروستی حکومەتی هەرێمی کوردستان کار دەکەین بۆ دابینکردنی ژینگەیەکی گونجاو و خزمەتگوزاریی باش بۆ ژنانی دووگیان لە کاتی منداڵبوونیان لە ماوەی پەتای ڤایرۆسی کۆرۆنادا.


ئاوارەکانی سوریا سکاڵا تۆماردەکەن دژی رژێم لە دادگای تاوانی نێودەوڵەتی\nگروپێك ئاوارەی سوری پێنجشەممە (7 ئازار) داوایان لە دادگای تاوانی نێودەوڵەتی کرد کەیسێك بکاتەوە دژی رژێمی سوریا لەسه‌ر تاوان دژی مرۆڤایەتی کە لەکاتی شەڕە بەردەوامەکەدا ئەنجامیداوە، ئاژانسی فرانس پرێس رایگەیاند.\nئەو کەیسە دژی سەرۆك بەشار ئەسەد لەلایەن چەند پارێزەرێکی بەریتانییەوە به‌رزكراوه‌ته‌وه کە نوێنەرایەتی 28 ئاوارە دەکەن کە لە سوریاوە هەڵاتوون بۆ ئەردەنی دراوسێ.\nهەرچەندە سوریا ئەندامی دادگای تاوانی نێودەوڵەتی نیە، بەڵام ئەردەن ئەندامە. پارێزەران پشت بە پێشینە بڕیارێك دەبەستن کە دادگای تاوانی نێودەوڵەتی لە ئاوارەکانی رۆهینگایای میانماری وەرگرت کە هەڵاتبوون بۆ بەنگلادێش و وتیان هەمان دۆخ بەسەر ئەم کەیسەدا دەسەپێت.\nرۆدنی دیکسن لە رێکخراوی یاسایی ستۆك وایت لە لەندەن دوای پەیوەندیکردن بە دادگای لاهایه‌وه وتی: "دادگای تاوانی نێودەوڵەتی رێك بۆ ئەوە بوونی هەیە کە دادپەروەری ببەخشێتە قوربانیانی ئەم تاوانە یه‌كجار قێزەونە نێودەوڵەتیانە."\nوتی: "شەڕی وێرانكه‌ری سوریا نزیکەی نۆ ساڵە بەردەوامە و هێشتا کەس بە بەرپرس رانەگیراوە بەرامبەر ئەو سەدان هەزار پێشێلکارییەی دژی مەدەنیەکان کراوە."\nوتیشی: "ئەم کەیسە خاڵێکی وەرچەرخانە بۆ قوربانیانی سوری. دەرچەیەکی یاسایی کراوەتەوە کە دواجار داواکارانی دادگای تاوانی نێودەوڵەتی دەتوانن لەوانە بکۆڵنەوە کە زۆرترین بەرپرسیارێتیان لەو تاوانانە هەیە."\nپارێزەران وتیان ئەم کەیسە تەرکیز دەخاتە سەر شێوازی فراوانی هێرشەکان و گومانی تاوانەکان دژی خەڵكە مەدەنیەکە لە سوریا، لەنێویاندائەشکەنجە، لاقەکردن، هێرشی کیمیاییو سەرنگومکردن.\nوڵاتانی رێکخراوی یەکێتی ئەوروپا دووشەممە وەزیری ناوخۆی سوریا محەمەد خالید رەحمون و شەش وەزیری نوێی دیکەیان زیادکرد بۆ لیستی رەشی سزادراوەکانیان بۆ رۆڵیان لە "چەوساندنەوەی توندوتیژانه"ی مەدەنیەکان.\nپارێزەرێك دەڵێت سزاكانی مەرگی رژێمی سوریا بێمانان\nپارێزەرێك دەڵێت ئەو سزای مەرگانەی لەلایەن دادگای تاوانی دیمەشقەوە ده‌رده‌كرێن دژی سەرکردە توندڕەوەکان، لەنێویاندا بۆ ئەبو محەمەد جۆلانی، تەنیا سەرنجڕاکێشانی خەڵكە بۆ رژێم.\nبەرپرسی مافەکانی مرۆڤ لە نەتەوەیەکگرتووەکان داوای سنوردارکردنی مافی ڤیتۆ لە ئەنجومەنی ئاسایش دەکات لەسەر سوریا\nفەرەنسا ئامادەیە هاوکاری دادگای نێودەوڵەتی بکات بۆ دادگاییکردنی چەکدارانی داعش لە سوریا


نووچەنامە - PRESS.ROOM\nThis is about newsletter (Núcename) of Koya University\nAt the start it seemed a difficult task to be able to publish a university wide Newsletter as it requires a dedicated team with good IT skills. However with constant support the vice President for Scientific Affairs for establishing an electronic Newsletter for Koya University this task become a doable and reachable task. we are gladly happy to maintain this system and reach our readers globally.\nIt is important that our members of community find this portal useful to them and participate in producing and publishing report, news items, and any activities related to our university.\nFurther more please visit Koya University facebook\nدەربارەى نووچە نامەى زانكۆى كۆيە\nسەرەتا هەنگاونان بۆ دەرکردنى نووچانەمەيەكى لەمجۆرە پێویستى بەبڕیاردانێکى سەخت هەبوو، چونکە کارێکى لەمجۆرە پێویستى بە تیمى هاوبەش هەیە بۆ ئەوەى کارەکان باشتر ڕایى بکرێن. بۆيە لەو بڕوايە دابووين پێويستە ستافێکى گەورە هەبێت، ئینجا کارەکان بە ئەنجام بگەیەنرێت، بەڵام هاندانى بەردەوامى بەڕێز جێگری سەرۆکى زانکۆ بۆ کاروبارى زانستى و خوێندنى باڵا و نیشاندانى هەموو هاوکارییەک بۆ ئەوەى هەموو ئەو هەواڵ و چالاكي و جولانەوانەى ناو زانكۆ گرنگى زياترى پێبدرێت و بە جيهانى دەرەوە ئاشنا بكرێت. بەجۆرێك بڕيارماندا لە ئێستادا بەهەردوو زمانى (كوردى و ئينگليزى) نووچە نامەكە بەشێوەى ئۆنلاين پەخش بكەين.\nلێرەدا زۆر گرنگە مامۆستا و فەرمانبەر و خوێندكارانى زانكۆ هاوكارمان بن و ئەو نووچەنامەيە بەهى خۆيان بزانن و بەردەوام لە هەواڵ و چالاكييە جۆراو جۆرەكان ئاگادارمان بكەنەوە.\nلە ئێستادا نووچە نامەكە بەشێوەى مانگانە پەخش دەكرێت. لەسەرەتاى هەموو مانگێك ئێوەى بەڕێزى لێئاگادار دەرێتەوە.\nبۆ ئەوەى ئاگادارى هەواڵ و چالاكيەكانمان بن لە تۆڕى كۆمەلآيەتى Facebook تكايە كليك ليێرە بكە.


بۆچی پێویسته ده‌نگ به چه‌په‌کان بده‌ین – Denegkan\nبۆچی پێویسته ده‌نگ به چه‌په‌کان بده‌ین\nbydengekan\tJuly 7, 2009\tگشتی\nپێش ئه‌وه‌ی باسی چه‌پ و چه‌په‌کان له کوردستاندا بکه‌ین زۆر گرنگه هه‌ندێک به نێو فلاش باگی یاده‌وه‌ریه‌کانی شۆڕشی فه‌ره‌نسادا بگه‌ڕێین و لاپه‌ڕه‌کانی مێژوو هه‌ڵبده‌ینه‌وه‌و چۆنیه‌تی سه‌رهه‌ڵدانی چه‌پ و چه‌په‌کان تاوو توێ بکه‌ین که‌وا مێژوه‌که‌ی ده‌گه‌ڕێته‌وه بۆ شۆڕشه گرنگ و به‌ناوبانگه‌که‌ی فه‌ره‌نسا که‌وا له‌و ئان و ساته‌دا  چه‌پ و ڕادیکاڵه‌کان هه‌میشه له په‌رله‌ماندا له لای چه‌په‌وه داده‌نیشتن وئاستی بیرو بۆچون و ڕۆشنبیری و دیدیان بۆ کۆمه‌ڵگا جیاوازو پۆزه‌تیڤ بوون و به‌رده‌وام له به‌رژه‌وه‌ندی زۆرینه‌ی خه‌ڵک و جه‌ماوه‌ری سته‌م دیده‌دا کاریان ده‌کردو له هه‌وڵی گۆڕینی سه‌رجه‌م ئه‌و یاساو ڕێساو دیارده کۆن و ناشارستانیانه‌دا بوون که وا له‌به‌رژه‌وه‌ندی گه‌ل و میلله‌ته‌که‌یاندا نه‌بون و کاریگه‌ری خراپ و نێگه‌تیڤی هه‌بوو له سه‌ر کۆمه‌ڵگا ی فه‌ره‌نسی ، له‌به‌رئه‌وه تا ئێستاش له په‌رله‌مانی ئه‌وروپا به هه‌مان شێوه‌ی شۆڕشی فه‌ره‌نسا داده‌نیشن ,چه‌پ و سۆسیالیسته‌کان لای چه‌پ و کۆنسێرڤاتیزم و پارته مه‌سیحیه‌کان لای ڕاست و پارته سه‌وزو لیبرالیه‌کان له ناوه‌ڕاست داده‌نیشن.\nئه‌گه‌ر سه‌یرێکی هه‌ڵبژاردنه‌کانی سه‌رجه‌م وڵاتانی ئه‌وروپاش بکه‌ین ئه‌وا ده‌رده‌که‌وێت زۆربه‌ی کات لیستی چه‌پ و سۆسیال دیموکراتییه‌کان له پێشه‌وه‌ن و زۆرجار به لیستێکی یه‌کگرتووی چه‌پ به‌شداری له‌هه‌ڵبژاردنه‌کاندا ده‌که‌ن و زۆرینه‌ی کورسییه‌کانی په‌رله‌مان به‌ده‌ست دێنن و له‌ئاکامدا حکومه‌ت پێک دێنن، هه‌ندێک جاریش به‌هۆی په‌رش و بڵاوی چه‌په‌کان و چۆنیه‌تی چه‌پ بون و چه‌پ نه‌بونی فڵانه حیزب و فیساره حیزب و ده‌یه‌ها هۆکاری تر به‌جیاوازیه‌کی که‌م له‌هه‌ڵبژاردنه‌کاندا بۆ ماوه‌یه‌کی که‌م سه‌رکه‌وتوونابن ، به‌ڵام به‌هۆی ئه‌وه‌ی له ڕابوردودا چه‌په‌کان له هه‌موو لیسته‌کان و پارته‌کانی تر زیاتر خزمه‌تیان به‌گه‌ل و نیشتیمانه‌که‌یان کردوه و جه‌ماوه‌ریش به‌و هه‌موو ده‌ستکه‌وتانه ئاشنایه به تایبه‌ت ده‌یه‌ها ده‌ستکه‌وتی وه‌ک نه‌هێشتنی بێکاری و سیسته‌می سۆسیال بۆ ئه‌وانه‌ی بێکارن و بیمه‌ی بێکاری و نه‌خۆشی و خانه‌نشینی و ده‌یه‌ها بیمه‌ی ترو دابین کردنی زۆربه‌ی زۆری پێداویستیه‌کانی ژیانی مرۆڤ و ته‌نانه‌ت بونه‌وه‌ره‌کانی تریش له کۆمه‌ڵگادا وه‌ک نان و ئاوو کاره‌باو قوتابخانه‌و خه‌سته‌خانه‌و خانوو دابین کردنی ئازادی و دیموکراسی و عه‌داله‌تی کۆمه‌ڵایه‌تی و پاراستنی ژینگه‌و ده‌یه‌ها ده‌ستکه‌وتی تر به شێوه‌یه‌ک که‌سی ئه‌وروپی واهه‌ست ده‌کات که‌وا ژیانی بۆ دابین کراوه له‌به‌رئه‌وه بۆ جارێکی ترو پاش ماوه‌یه‌کی کورت ده‌نگ به‌چه‌په‌کان ده‌ده‌نه‌وه‌و بۆ جارێکی تر دێنه‌وه سه‌ر حوکم و وڵاته‌که‌یان باشترو جوانترو نوێ تر به‌ڕێوه ده‌به‌ن، نمونه‌شمان بۆ ئه‌مه وڵاتی سویده که‌وا پاش ماوه‌یه‌کی دورودرێژ له حوکمڕانی چه‌پ و سۆسیال دیموکراته‌کان و دابین کردنی ده‌یه‌هاو سه‌ده‌ها ده‌ستکه‌وتی گرنگ بۆ گه‌له‌که‌یان له‌دوا هه‌ڵبژاردندا مۆدێراته‌کان که‌وا لیستی ڕاستڕه‌وه‌کانه توانییان به جیاوازییه‌کی زۆر که‌م سه‌رکه‌وتنێکی کاتی به‌ده‌ست بهێنن ، به‌ڵام پاش تێپه‌ڕبونی 3 ساڵ له حکومڕانی ڕاستڕه‌وه‌کان ئێستا زۆربه‌ی زۆری سویدیه‌کان هه‌ست به نائارامی و ناڕه‌حه‌تی و بێزاری ده‌که‌ن و ئه‌و ژیانه‌ی که‌وا پێشتر له سایه‌ی لیستی چه‌پ و سۆسیال دیموکراته‌کاندا بۆیان دابین کرابوو ئێستا له‌ژێر مه‌ترسیدایه، له‌به‌ر ئه‌وه به دڵنییایه‌وه پێتان ده‌ڵیم که‌وا پاش ساڵێکی ترو له هه‌ڵبژاردنی داهاتوی په ر‌له‌ماندا چه‌پ و سۆسیال دیموکراته‌کانی سوید سه‌رکه‌وتن به‌ده‌ست دێننه‌وه‌و بۆ ماوه‌یه‌کی درێژتر حوکمی وڵاته‌که‌یان\nده که‌ن، کوردو بێگانه‌کانی ئه‌وروپاش هه‌میشه ده‌نگ به چه‌پ و سۆسیال دیموکراته‌کان ده‌ده‌ن، چونکه چه‌په‌کان له هه‌موو پارت و لایه‌نه‌کانی تر زیاتر دۆستی ڕاسته‌قینه‌ی وڵاتانی چه‌وساوه‌و ژێر ده‌سته‌و زه‌حمه‌تکێشن و له‌ڕابوردوشدا سه‌لماندویانه که‌وا داکۆکی له کێشه‌ی ڕه‌وای گه‌له‌که‌مان ده‌که‌ن .\nله‌به‌ر ئه‌وه لای چه‌په‌کان هیچ ده‌قێک به پیرۆزی و نه‌گۆڕاوی نامێنێته‌وه، هه‌موو شتێک وه‌ک ئاین ، کۆمه‌ڵگا، سیاسه‌ت ،که‌لتور، ئابوری ، ده‌سه‌ڵات …….هتد ده که‌وێته ژێر پرسیارو گومانه‌وه‌و هه‌وڵی گۆڕانکاریان ده‌درێت، لای چه‌په‌کان مه‌سه‌له نیشتیمانیه‌کان به هیچ شێوه‌یه‌ک فه‌رامۆش ناکرێت و هه‌موو گه‌لێک مافی خۆیه‌تی که‌وا به سه‌رجه‌م مافه نه‌ته‌وایه‌تی و‌نیشتیمانیه‌کانی خۆی بگات به ده‌وڵه‌تی سه‌ربه‌خۆشه‌وه،هه‌ر ئه‌م دڵسۆزیه ی چه‌په‌کانه‌بۆ گه‌ل و نیشتیمانه‌که‌یان واده‌کات زۆر جار له‌ملاو له‌ولا هه‌ندێک که‌س تفه‌نگ به تاریکیه‌وه بنێت و حیزبی شیوعی کوردستان به‌وه تاونبار بکات که‌وا زیاتر مه‌سه‌له نیشتیمانیه کانی به‌لاوه گرنگه، بێ ئه‌وه‌ی ڕۆژێک له ڕۆژان بیر له‌وه بکاته‌وه که‌وا حیزبی شیوعی کوردستان هه‌میشه بڕوای وایه  هه‌ر گه‌لێک قه‌واره‌یه‌کی سه‌ربه‌خۆی خۆی نه‌بێت ئه‌وا له به‌رژه‌وه‌ندی گه‌ل و نیشتیمانه‌که‌یدا نیه مه‌سه‌له نه‌ته‌وایه‌تیه‌کان فه‌رامۆش بکات له سه‌ر حیسابی مه‌سه‌له چینایه‌تیه‌کان واته هیچ کاتێک حیزبی شیوعی مه‌سه‌له نیشتیمانیه‌کانی له مه‌سه‌له چینایه‌تیه‌کان جیا نه‌کردوه‌ته‌وه‌و پێی وایه بێ چاره‌سه‌رکردنی مه‌سه‌له نه‌ته‌وایه‌تیه‌کان مه‌سه‌له چینایه‌تیه‌کان چاره‌سه‌رناکرێت ، مێژووش سه‌لماندویه‌تی که‌وا چه‌په‌کان له‌هه‌موو که‌سان و پارته‌کانی تر زیاتر بڕوایان به كێشه‌ی ڕه‌وای گه‌لی کوردو ئازادی و دیموکراسی و عه‌داله‌تی کۆمه‌ڵایه‌تی و یه‌کسانی نێوان ژن و پیاو هه‌یه‌و و به‌هه‌موو شێوه‌یه‌ک دژی هه‌موو جیاکاریه‌کی وه‌ک ئاین و ڕه‌گه‌زونه‌ژادو نه‌ته‌وه‌و……هتد هه‌یه، هه‌ربه خه‌بات و تێکۆشانی چه‌په‌کان بوو 8 ی مارس کرا به ڕۆژی جیهانی ژنان و به‌هه‌موو شێوه‌یه‌کیش دژی توندوتیژی و جیاکاریه به‌رامبه‌ر به ئافره‌تان، سه‌باره‌ت به‌مافی کرێکاران و جوتیاران و زه‌حمه‌تکێشانیش یه‌کی ئایارو که‌مکردنه‌وه‌ی سه‌عاتی کار بۆ 8 سه‌عات کار له ڕۆژێکداو مافی پشودان و دابینکردنی سه‌رجه‌م مافه‌کانیان و بیمه‌ی بێکاری و دروست بوونی هه‌زاره‌ها سه‌ندیکا و مانگرتنه‌کانی دونیا له‌لایه‌ن چه‌په‌کانه‌وه زیندوترین نمونه‌ن که‌وا چه‌په‌کان داکۆکیکه‌ری ڕاسته‌قینه‌ی ئه‌و چینه زه‌حمه‌تکێش و سته‌مدیده‌یه‌ن.\nگۆڕان و گۆڕانکاری کۆمه‌ڵایه‌تیش که‌وا تازه به تازه هه‌ندێک لایه‌ن پێش هه‌ڵبژاردنه‌کان بانگه‌شه‌ی بۆ ده‌کات کاری هه‌میشه‌یی و ڕۆژانه‌ی چه‌په‌کانه‌و له مێژه حیزبی شیوعی کاری بۆ کردوه، به‌ڵام به‌داخه‌وه له به‌ر هه‌ندێک هۆکار که‌وا لێره‌دا مه‌ودا‌و کاتی باس کردنیان نیه به‌شێک له جه‌ماوه‌ری گه‌له‌که‌مان لێی بێ ئاگان ، تا ئێستاش هیچ فه‌یله‌سوف ونوسه‌رو سیاسه‌تمه‌دارێک نه‌یتوانیوه چه‌په‌کان به‌وه تاوانبار بکات که‌وا بڕوایان به‌گۆڕان نیه، چونکه هه‌رکه‌سێک ئه‌ده‌بیاتی مارکسیه‌ت ولینینیزم و جه‌وهه‌ری فه‌لسه‌فه‌ی ماته‌ریالیزمی دیاله‌کتیکی خوێندبێته‌وه ڕاسته‌وخۆ بۆی ده‌رده‌که‌وێت دیاله‌کتیک که‌وا  بناغه‌ی بیرو بۆچون و فه‌لسه‌فه‌ی چه‌په‌کانه مانای گۆڕانی به‌رده‌وام ده‌گرێته‌وه . به‌لای چه‌په‌کانیشه‌وه ئازادی و دیموکراسی و عه‌داله‌تی کۆمه‌ڵایه‌تی و گۆڕان کاتێک دێته دی که‌وا مرۆڤی کورد به تایبه‌ت له ڕوی ئابوری و سیاسی و خزمه‌تگوزاریه‌وه ژیانی بۆ دابین کرابێت.\nله‌به‌ر ئه‌و هۆکارانه‌ی سه‌ره‌وه‌و ده‌یه‌ها هۆکاری تر له کۆتاییدا هیوادارم گه‌لی کورد به گه‌وره‌و بچوکه‌وه وه‌ک گه‌لانی ئه‌وروپا متمانه‌ی خۆیان به‌چه‌په‌کان ببه‌خشن و ئه‌م جاره‌چه‌په‌کان تاقی بکه‌نه‌وه، له هه‌ڵبژاردنی داهاتوی په‌رله‌ماندا ده‌نگ به لیستی ئازادی و عه‌داله‌تی کۆمه‌ڵایه‌تی بده‌ن ژماره55 چونکه لیستی چه‌پ و دیموکراتیه‌کان لیستی ڕاستگۆی و ده‌ستپاکی و گه‌نجان و ئافره‌تان و خۆشگوزه‌رانی خه‌ڵکه‌و به ڕاستی دڵسۆزی ڕاسه‌قینه‌ی گه‌له‌که‌یانن .\nPrevious كاك نه‌وشیروان پشت به عه‌لی باپیر و سه‌لاحه‌دین مه‌به‌سه\nNext تایبه‌تمه‌ندییه‌کانی کۆمۆنیزمی مه‌نسور حیکمه‌ت…کۆمۆنیزمی واقعی و پراتیکی


تورکیا هێرشی توند دەکاتە سەر ئۆفیسی مافەکانی مرۆڤی نەتەوە یەکگرتووەکان\nوەزارەتی دەرەوەی تورکیا بەیانـنامەیەکی بڵاوکردووەتەوە و تیایدا کۆمسیاری باڵای نەتەوە یەکگرتووەکان بۆ مافەکانی مرۆڤ تۆمەتباردەکات بەوەی ئۆفیسەکەی خستۆتە ئەو پـێگەیەی کە هاوکاری ڕێکخراوە تێرۆرستیـیەکانە.\nوەزارەتەکە دوێنێ سێشەممە بەیانـنامەکەی بڵاوکردەوە پاش ئەوەی ئۆفیسی مافەکانی مرۆڤی نەتەوە یەکگرتووەکان ڕاپـۆرتێکی 28 لاپەڕیی بڵاوکردەوە و تیایدا دەڵێت دەسەڵاتدارانی تورکیا لە پاش هەوڵی کودەتاکەی مانگی حەوتی ساڵی 2016و ڕاگەیاندنی باری نائاسایی پـێشێلکاری گەورەیان لە بەرامبەر مافەکانی مرۆڤ کردووە، لەوانە سەدان هەزار کەس ڕێگەیان لێگیراوە کاربکەن یان کۆتوبەند خراوەتە سەر هاتوچۆیان یانیش دەستگیرکراون و ئەشکەنجەدراون.\nبەپـێی ڕاپـۆرتەکە زەید ڕەعەد ئەلحوسەین کۆمسیاری باڵای نەتەوە یەکگرتووەکان بۆ مافەکانی مرۆڤ گوتویەتی ژمارەی ئەوانەی مافەکانیان پـێشێلکراون جێی سەرسوڕمانە، نزیکەی 160 هەزار کەس دەستگیرکراون و 152 هەزار فەرمانبەری سیڤیلیش لە کارەکانیان دەرکراون کە مامۆستا و دادوەر و پارێزەر و ڕۆژنامەوانیان لە نێودایە.\nزەید ڕەعەد ئەلحوسەین کۆمسیاری باڵای نەتەوە یەکگرتووەکان بۆ مافەکانی مرۆڤ\nپاشان دەڵێت ئەوەی زۆر جێی نیگەرانیـیە نزیکەی 100 ژن کە دووگیانبوون یان تازە منداڵیان بووبوو دەستگیرکراون وە زۆربەیان بە تۆمەتی ئەوەی گومان لە هاوسەرکانیان دەکەن پەیوەندیـیان بە ڕێکخراوە تێرۆرستیـیەکانەوە هەبووبێت. دەشڵێت هەندێک لەگەڵ منداڵەکانیان زیندانی کراون و هەندێکیشیان بە زۆر لە منداڵەکانیان جیاکراونەتەوە.\nڕاپـۆرتەکە باس لەوەش دەکات پـۆلیس و جەندرمە و پـۆلیسی لەشکری و هێزەکانی ئاسایش خەڵکیان ئەشکەنجەداوە بە لێدانی لە ڕادەبەدەر، دەستدرێژی سێکسی، هەڕەشەی دەستدرێژی سێکسی، لێدانی کارەبا، سەرخستنە ناو ئاو.\nهەروەها لە ڕاپـۆرتەکەدا هاتووە، ئەوانەی لە کارەکانیان دەرکراون موچەکانیان بڕیون وە بیمەی تەندروستیان نەهێشتوون و تەنانەت ئەوانەشی لە ماڵی حکومیدا بوون ماوەی 15 ڕۆژیان پـێدراوە ماڵەکان چۆڵبکەن.\nسەبارەت بە ڕۆژنامەگەری لە تورکیا، ئۆفیسی مافەکانی مرۆڤ دەڵێت نزیکەی 300 ڕۆژنامەوان دەسـتگیرکراون بە تۆمەتی جۆراوجۆ، لەوانە بڵاوکردنەوەی بابەت کە تیایاندا وەک دەڵێن "داکۆکیان لە تێرۆرزم کردووە" . لەگەڵ ئەوانەش لە ماوەی ساڵی 2017 زیاتر لە 100 هەزار ماڵپەڕ لە تورکیا بلۆککراون کە ژمارەیەکی زۆریان لایەنگری کوردن.\nڕاپـۆرتەکە لە بارەی ڕەوشی ناوچە کوردیـیەکانیش دەڵێت پـێشێلکاری گەورە لەوێ کراوە، لەوانە خەڵک کوشتن و ئەشکەنجەدان و توندوتیژی لە دژی ژنان و بەکارهێنانی لە ڕادەبەدەری هێزە و وێرانکردنی ماڵی خەڵکی و ئاسەواری کولتوری و قەدەغەکردنی خزمەتی تەندروستی بەپەلە و نەبوونی ئاوی پاک و دانانی کۆتوبەند لەسەر ئازادی ڕادەربڕین. دەشڵێت هەتا ئێستا تورکیا هیچ لێکۆڵینەوەیەکی ئەنجام نەداوە لە بارەی حاڵەتەکانی کوژرانی خەڵکی سیڤیل لە میانەی ئۆپەراسیۆنە ئاسایشیـیەکانی لە نێوان هەردوو ساڵی 2015 و 2016 لە باشوری ڕۆژهەڵاتی وڵاتەکە بەڕێوەچوون.\nزەید ئەلحوسەین لە کۆتایی ڕاپـۆرتەکە داوا لە حکومەتی تورکیا دەکات ڕێگە بە ئۆفیسەکەی بدات بە تەواوی دەستی بگات بە ناوچە کوردیـیەکان تاوەکو بتوانن ڕاستەوخۆ و سەربەخۆیانە ڕەوشی مافەکانی مرۆڤ لەو ناوچانە هەڵبسەنگێنێت.


پێشبینی بورجەکان بۆ ئەمڕۆ 21ی تەمموز لە خەندان لایفەوە بخوێنەرەوە.\nهەندێک لە هاوڕێ کۆنەکانت پشتیوانیت هاوکاریت دەکەن پەیوەندیە کۆمەڵایەتیەکانت بەهێز دەبێت، رەنگە هەندێک گرفت و شکست بێتەپێش و توشی شۆک بکات و بێ هیوا ببیت، ئێستا زیاتر مێشک بە بیرکردنەوە سەرقاڵە و هەوڵبدە دوربە لەهەموو دڵەڕاوکێ و بێزاریەک.\nئەمڕۆ گۆڕانکاریەکی باش رودەدات، رەنگە هەواڵێکی خۆش یان یارمەتی و پشتیوانیت پێبگات کە کاریگەری ئەرێنی هەبێت، مامەڵەدەکەیت لەگەڵ چەند دامەزراوەیەک یان کۆمەڵەیەک، هیوات هەبێت ئەمە هۆکارێکە بۆ گەشەکردن و بەدیهێنانی ئاواتەکانت.\nپێویستە بە ئاسانی خۆت نەدەیت بەدەستەوە کاتێک پەستانێکی زۆر دەخەنە سەر شانت، چونکە هیچ گۆڕانکاریەک لە بەرژەوەندی تۆ نابێت، پەیوەندیەکی هاوڕێیەتی بەهێز هەیە لەگەڵ کەسانێک، رەنگە یەکێکیان بگۆڕێت بۆ خۆشەویستی.\nهەندێک لە هاوپیشەکانت هەوڵدەدەن وێنەی تۆ ناشرین بکەن، بەڵام شکست دەهێنن، چونکە کەسایەتی تۆ زۆر لەوە گەورەترە، گەران بەدوای ڕابردو سودی نییە و بریندار دەکات، هەوڵبدە بەدوربە لەهەرشتێک زیانی هەیە.\nهەوڵبدە کارەکانت بێ گرنگی و بێ بایەخ نەکەیت و ئەرکەکانت باش جێبەجێ بکە، چالاکانە هەوڵبدە و داوای هاوکاری لە کەسانی بەرپرس و هاوپیشەکانت بکە ئەگەر پێویستی کرد، کەسێک لەهەمان بورجی خۆت کاریگەری گرنگی دەبێت لەژیانتدا.\nواز لە کاری خراپ و مەترسیدار بهێنە و ئاگاداربە لەکاتی لێخوڕینی ئوتۆمبیلدا یان بەکارهێنانی ئامێری کارەبای و لەروداوەکان بترسە، هەندێک لە ئاڵۆزیەکانی رون دەبێتەوە کە پەیوەست بو بە لایەنی سۆزداریەوە.\nکاروبارەکانت وردە وردە باش دەبێت بەتایبەت لەدوای هەندێک بڕیاڕی گرنگ کە تۆ جێبەجێت کردوە لەروی کارەوە، هەڵدانەوەی پەڕەیەکی نوێ و تێگەیشتن و خۆشەویستی سودی دەبێت و بۆ ئەوەی ژیانێکی نوێ دەست پێ بکەیت.\nپێدەچێت لە تواناتدا بێت بۆ روبەڕوبونەوەی هەندێک کێبڕکێ و کاری سەرکێشتی بە هێزی جەسەدی و مەعنەویەوە، کەسێک ڕزگاردەکەیت لە کێشەیەک و بەهۆی ئەوەشەوە ڕێز و هەڵسانگاندنێکی بەرز بەدەستدەهێنیت، کەسێک لە بورجی تەرازو چاوەڕێت دەکات و خۆشیدەوێیت.\nئەمڕۆ کارەکان بەوردی دەڕوات و رەنگە بڕیاڕی گرنگ بدەیت، کەسێک هەوڵدەدات لێت نزیکبێتەوە ماوەیەکی زۆرە، بەڵام تۆ ئامادە نیت بۆ پەیوەندیەکی نوێ لەئێستادا.\nئەمڕۆ پەستانێکی زۆر لەسەرە، هەست بەخەم و بێزاری و بێ بایەخی ئازیزانت دەکەیت، بەڵام هەوڵبدە هێوربە، هەست بە بۆشای دەکەیت و هەستدەکەیت پێویست بەوە هەیە لەگەڵ خۆشەویستەکەت زیاتر بمێنیتەوە.\nهەندێک هاندان و ڕەفتاری هاوپیشەکانت توشی کێشەت دەکەن و دەتخەنە هەڵوێستێکی ناخۆشەوە، هەولبدە هیچ هەنگاوێکی بەبێ بیرکردنەوە ئەنجام مەدە، دەکرێت بۆ خۆشەویستەکەت یان هاوسەرەکەتی رون بکەیتەوە کە بۆچی ئەم ماوەیەکی کات نییە زۆر لەگەڵیدا بیت.\nهەندێک گفتوگۆ و پەیوەندی دەربارەی گرفتی ماددی چارەسەردەبێت، ئەمەش بەهۆی ئەوەوەیە کە تۆ لەئێستادا لایەنی ماددیت جێگیر نییە، پێویستە زیاتر هەستەکانی خۆشەویستەکەت رابگریت، چونکە بابەتێکی هەستیارە.\nئه‌م بابه‌ته 44989 جار خوێنراوه‌ته‌وه


2020-08-29 3710 جار\nکاتێک لە زانکۆ وانەی سیاسەتی ئەفریقیمان دەخوێند، تێد مامۆستامان بوو، خەڵکی کۆنگۆ بوو. تێد بۆ ئەوەی سەرنجی خوێندکارە بێتاقەتە ئەوروپییەکان بۆ وانەکەی ڕابکێشێ هەمیشە دەیگوت، خوێندنی سیاسەتی ئەفریقی زۆر بە سودە، چونکە ئەفریقا تاقیگەی هەموو جۆرە سیستەمێکی سیاسییە. زۆرێک لەو سیستەمە سیاسیانە لە زۆر جێگای تری دونیا بونی نەماوە. دەکرێت سودی لێببینرێت بۆ لێکۆڵینەوە و وتوێژینەوە.\nیەکێک لەو دەربڕینە باوانەی کە لە کوردستان دەیبیستی ئەوەیە، ئەوەی لە کوردستان دەگوزەرێت لە گۆی زەویدا بێوێنەیە. ئەمە بۆ ئەوەنیە کە مرۆڤی کورد هانبدا بۆ جوڵە، بەڵکو لە پێناو ئەوەدایە کە وەهای لێبکات کە وەها هەست بکات کە ئەو لە هەموو دونیا کەمتر و خراپترە. من بڕوام وەهایە بەبێ تێگەیشتنی خود و تێگەیشتن لە دونیا ناتوانرێت هیچی نوێ بهێنرێتە ئاراوە. خۆ-قۆزاخەکردن، نەک هاوکاریمان ناکات هەتا باشتر سیاسەت بکەین بەڵکو دەست و پێمان زیاتر دەبەستێتەوە.\nئەفریقا زۆر وانەی تیادایە بۆ ئێمە، چونکە لە زۆر ڕوەوە هاوشێوەی دونیای ئێمەیە. دونیای ئێمە چ وەک کۆمەڵگای کوردی، چ وەک عێراق و چ وەک ڕۆژهەڵاتی ناوەڕاست. دیارە زۆرێک لە خەڵکی کورد، جۆرێک لە ڕەگەزپەرستی دڕندەییان تیادایە بەرامبەر خەڵكی ڕەشپێستی ئەفریقی کە نیشانەی ناشارستانی بونی ئێمە، وەک لە ڕوداوی هاوسەرێتی ئەو کچە کوردە و کورە ئەفریقییەدا بینیمان لە فەرەنسا.\nبە هەرحاڵ ئێمە لە زۆر ڕوەوە لە ئەفریقا و ئەفریقییەکان دەچین، لە مێژوی دەوڵەت و سیستەم، لە دەستوەردانی زلهیزەکان، لە بونی جۆری هێزی سیاسی، لە پەنابردنە بەر چەک و توندوتیژی، لە هەژاری خەڵك و دەوڵەمەندی سامانی سروشتی و زۆر بواری تر. لە سەروی هەمویەوە لە هونەری گەندەڵییەوە.\nڕۆژی چوارشەممەی پێشووتر خەڵکی مالی لە خەو هەستان و حکومەت نەمابوو. سوپا کودەتایەکی ئەنجامدابوو. لە ئەنجامی کودەتاکەدا سوپا ئیبراهیم بوبەکر کایتایان دەستگیرکرد و ناچاریان کرد کە دەست لە کاری سیاسی بکێشێتەوە.\nکودەتاچییەکان پەیمانیان دا کە بگەڕێنەوە بۆ دیموکراسی. ئەمە یەکێکە لە نوکتە تاڵەکانی هێزە چەکدارەکان و دیموکراسی. مالی وەک عێراق وڵاتێکی دەوڵەمەندە بە سامانی سروشتی، بەشی زۆری خەڵکەکەی لاون، لە باکور گروپێکی جوداخواز بونیان هەیە، وڵاتەکە لە چەندین ئیتنیک و شوناسی جیاواز پێکهاتوە، هەرچەندەی زۆرینەی زۆری موسوڵمانن، بەڵام پێکەوبون لە نێو کۆمەڵگادا کەمە. جگە لە ئیتنیک و گروپی توندڕەوەی خێڵ و جیاوازی کاست سەرچاوەیەکی تری ململانێکانە. وەک عێراق و کوردستانیش ئەمریکا و بە تایبەتی فەرەنسا لە هەوڵی ئەودان کە سوپا لەو وڵاتەدا دروست بکەن بەڵام هەوڵەکان هەتا ئێستا بە هیچ کوێ نەگەیشتوە. وەک دەبینیت سوپا کودەتای کرد.\nیەکێک لە ترسەکانی نەبونی سوپا لە عێراق و هەروەها کوردستانیشدا ئەنجامدانی کودەتایە. کودەتا مۆتەکەیەکە ڕاوەدوی ئیلیتی سیاسی دونیای سێ دەنێت. زۆر کوردی کودەتاچی لە ناوچەکە بونی هەبوە، بەکر سدقی، ئەولکەریم قاسم، حوسنی زەعیم. خاوەندارێتی سوپا باشترین ڕێگای ڕێگرییە لە کودەتا. بەڵام ئەمە لە کودەتا خراپترە بۆ سیستەمی حوکمڕانی. مالی وەک عێراق چوار دەوردراوە بە وڵاتی شکستخواردوو، لە پێش هەمویانەوە لیبیا، کە وەها هەست دەکرێت بڕێکی زۆری چەکەکان لە ئەوێوە هاتبێتە ناو مالی. بەڵام چاودێرانی مالی بە شێوەیەکی تری دەیبینن. لە بنەڕەتدا کێشە و چەک بونیان هەبوو، بەڵام مەخزنە چەکەکانی لیبیا و کەوتنە دەستی قاچاخچی و ئاودیوی سنورکردنی هەموو لەو نیشانانەن کە لە ناوچەکەی خۆشمان بونی هەیە.\nمالی وەک کوردستان و عێراقیش بە شێوەیەکی زۆرتر، کێشەی هەڵاوسانی لاوانی هەیە، ئەوەی لە ئەدەبیانی ئابوری و سیاسیدا پێی دەڵێن بەڵج. بە پێی ئەم دیدە، زۆربەی کۆمەڵگا گەنجن، بەڵام ئابوری بە ئاستێک نیە کە بتوانێت هەمویان وەکار بخات، بۆیە هەڵاوسان دروست دەبێت، کە بە مانای بێکاریی و هەژاری لاوان دێت. ئەمەشە هۆکاری ئەوەی کە مالی یەکێکە لە ئەو وڵاتانەی کە ڕێژەیەکی زۆر لە کۆچبەر دەنێرێتە ئەوروپا.\nدابرانی ئێمە لە دونیا دۆخێکی دەرونی و ئاگایی قورس و ساختەی دروستکردوە بۆ خەڵكی کورد. بەشێکی زۆر لە دونیا هاوشێوەی ئێمەیە لە کێشەکانیدا، بۆیە دەتوانین سود لە ئەزمون و قەیرانەکانیان وەربگرین بۆ تێگەیشتن لە دۆخی خۆمان، لە بڕی ئەوەی خۆمان لێببێتە بەدبەخترین مرۆڤی گۆی زەوی.


سامان کەریمی بە شێوەی کاتی ئازاد کرا - كۆمه‌ڵه‌ی مافی مرۆڤی کوردستان\nپێنجشەمە 14 ڕەشەممەی 2720ی کوردی، سامان کەریمی کوڕی محەمەد ساڵح، خەڵکی بانە بە کەفالەتی 1,5 ملیار تمەن بە شێوەیەک کاتی تا کۆتایی قۆناغەکانی لێکۆڵینەوە لە زیندانی ئێران لە سنە ئازاد کرا.\nپێویستی بە بیرهێنانەوەیە کە سامان کەریمی لە 17ی خەزەڵوەری 2718 دا لە شاری بانە لەلایەن ڕێکخراوی تیرۆریستی سوپای پاسدارانەوە دەسبەسەرکرا و گوازرایەوە بۆ ناوەندی دەستبەسەرکردنی ئەو ڕێکخراوە لە سنەوە و دواجار پاش سێ مانگ لە کۆتایی هاتنی پرۆسەی لێپرسینەوەکە گوازرایەوە بۆ زیندانی ئێران لە شاری سنە.\nسامان کەریمی زیندانی سیاسی، چەندد مانگ پێش ئێستا بە تۆمەتی “هاوکاری لەگەڵ یەکێک لە پارتەکانی کۆردستانی” لەلایەن لقی یەکی دادگای ئینقلابی ئێران لە سنە بە 13 ساڵ زیندان و لەسێدارەدان سزادرا. ئێستا کەیسی ناوبراو لە قۆناغی پێداچوونەوەدایە.\nئەم حوکمە لە سەرەتای مانگی خەرمانان لەلایەن لقی 27ی دیوانی باڵای ئێرانەوە سەرڕاست کرا یەوەو دۆسیەکە بەڕێ کرا بۆ لقی جێبەجێ کردنی سزاکە.\nدانیشتنی دادگایی پێداچوونەوەی ناوبراو لە ڕێکەوتی 9ی ڕەشەممەی ئەمساڵ لە دادگای ئینقلابی ئێران لە شاری سنەوە بەڕێوەچوو، پاشان ئەم هاوڵاتییە بە کەفالەت لە زیندانی ئێران لە شاری سنەوە بڕیاری ئازادکردنی درا.\nجێگای ئاماژەیە، کە وەک چۆن لە دەیەی 80دا، حکوومەتی کۆماری ئیسلامی ئێران دەستی بە دەسبەسەرکردن و لەسێدارەدان و ئەشکەنجە کردووە و گوشارێکی زۆری ئەمنییەتی و دەروونی لە زیندانیان و مالباتەکەیاندا لە ڕۆژهەڵاتی کوردستان ئەکات، ئێستاش ئەم حکوومەتە ڕۆژانە چەندین تاوان لە دژی گەلی کورد لە ئەم بەشی کوردستان ئەنجام ئەدات.\n← Previous ورمێ؛ ناسر وەلی زادە لە سێدارە درا\nبێهزاد ئەدوایی بە شێوەیەک کاتی ئازاد کرا Next →\nپزێشکێکی خەڵکی ورمێ کۆتایی بەژیانی خۆی هێنا\nدرێژەی ئێعدامی زیندانیانی کورد لە لایەن دەست وپێوەندەکانی حکومییەوە لە کوردستاندا


ڕاستە ئەوە کێشەیەکى ئابوورى و کۆمەڵایەتى سەرانسەرییە لە جیهاندا ، بەڵام با ئێمە لە کێشە و گرفتى خۆمان بدوێین .\nسەبارەت بە زیادکردن و پەرەسەندنى دیاردەکانى ئەم کێشەیە :\nیەکەم؛ پێم وایە هۆکارە کۆنەکان دەگەڕێتەوە بۆ ئەوەى ئەم گەلەى ئێمە لە پێش میلادى عیساوە تا ئەمڕۆ هەر ژێردەستەى داگیرکەران بووە و دەمکوت کراوە. سەربەخۆیى بە خۆیەوە نەدیوە تا بیر لە چارەسەرکردنى کێشە جۆراوجۆرەکانى بکاتەوە لەلایەکەوە. لەلایەکى ترەوە داگیرکەران داب و نەریت و بڕیار و یاساى خۆیان بە زەبرى کوشتن و ڕاونان سەپاندووە بەسەر گەلەکەماندا و بە تێپەڕکردنى کات داب و نەریتە ڕەسەنەکەى خۆمانمان لە بیرچۆتەوە و گونجێنراون لەگەڵ ئەوەی داگیرکەراندا.\nلێرەوە دەتوانم بڵێم زۆربەى شێوازەکانى توندوتیژى دژى ئافرەتان لەوێوە هاتووە تا ئەمڕۆ پەیڕەو دەکرێ و تەنانەت بەشێکى زۆرى ئافرەتان پێى قایلن و ملیان بۆ کەچ کردووە! (ئافرەت نیوەى پیاوە لە میراتدا. پیاو بۆى هەیە چەندین ژن بهێنێ و هەرکاتێک یەکێکیانى بەدڵ نەبوو تەڵاقى بدات، بەرەڵاى بکات !!\nئافرەت ئەقڵى (نوقسانە)!! ژنى ماڵەوەیە بابەتى ڕابواردنە))، پیاو دەتوانى بیکوژێت و خوێنى نییە !! هتد...\nئەمانە هەمووى پاشماوەى کۆمەڵگای کۆیلایەتى (العبودیە) و خێڵایەتى و دەرەبەگایەتییە، بۆمان ماوەتەوە !!\nدووەم؛ هۆکارى ئابوورییە کە پیاو ئیشکەرە و بەرگەى ئیشى قورس و گەرما و سەرما و برسێتى و تینیوێتى دەگرێ. پیاو بەرهەمهێنەرە و ژن بەرهەمخۆرە، سەرچاوەى بژێوى خێزانە، ئەم واقعە دەسەڵاتى تەواوى داوە بە پیاو، ژن دەبێ لە خزمەتیدا بێ ـ لەلایەکى ترەوە چەند بارى ئابوورى خێزان باشبێ ئەوەندە کێشەى ژن کەم دەبێتەوە . پێشینان گوتویانە ( تەشتى پڕ ئاشتى ماڵە) .\nڕەنگە بەڕێزێک بڵێ؛ خۆ ئێستا ئافرەت لە زۆر بوارى کاردا هاتوتە کایەوە! کارمەندە، ئەندام پەرلەمانە، وەزیرە و هتد، خوێندەوارە، ڕووناکبیرە ....\nمن دەلێم لەگەڵ ئەمانەیشدا هێشتا داب و نەریتە کۆنەکان هەروەک (گوارە) لە گوێى ژنان دا دەبریقێتەوە. سەرەڕاى ئەمانە ژن کە مووچەکەى وەرگرت (تەسلیم بە باوکى یان مێردەکەى دەکات !!).\nسێیەم؛ لە کوردستان دا ئەم کێشەیە (واتە مان و نەمانى) بەستراوە بە واقعى چینایەتى ئەمڕۆى کۆمەڵگاکەمانەوە کە نیوە بەنیوە کۆمەڵگایەکى دەرەبەگایەتى و سەرمایەدارى کە هەردوولایان چەوسێنەرەوە و ڕووتێنەرەوەى مرۆڤن بە پیاو و ژنەوە. تا ئەمڕۆ نەتوانراوە لە پەرلەمانى هەرێمدا یاسایەکى دیموکراسیانە، مرۆڤایەتییانە بۆ بارى کۆمەڵایەتى و خێزانى – بڕیاربدەن، لە ناو پەرلەماندا ئەندامە ژنەکان هاندەرى پیاو بوون کە تا چوار ژن بهێنێ کە ئەوە نەریتێکى سەردەمى (جاهیلى پێش ئیسلامە و ئیسلامیش پەسەندى کردووە..\nکێشەى توندوتیژى بەرانبەر ئافرەت دەرهاوێشتەى کۆمەڵگاى چینایەتییە لەسەردەمى کۆیلایەتییەوە تا سەرمایەدارى بەشێکە لە سیفەتى ئەو چینانە و تا ئەم کۆمەڵگایانە بمێنێ ئەم کێشەیە لە هەڵکشان و داکشاندا دەبێ و هەرگیز کۆتایى نایەت .\nدەیان ساڵە کۆمەڵگاى نێودەوڵەتان مافە بنەڕەتییەکانى مرۆڤى بڕیارداوە، بەڵام خودى ئەو دەوڵەتانەى بڕیاریانداوە یان دواتر پەسەندیان کردووە ئەو مافانە پێشێل دەکەن تەنیا و تەنیا ڕژێمێکى دیموکراسى میللى کە گەل تیادا خاوەن دەسەڵات و بڕیار بێ کە بەکردەوە مافەکانى مرۆڤ جێبەجێ بکات دەتوانێت ئەم کێشەیە لە ژیانى کومەڵگەدا بسڕێتەوە .\nئەم مافە نیوەناچڵانەى ئەمڕۆ دەدرێ و سبەینێ دەسەندرێتەوە، یان بە خەباتى جەماوەرى لە فڵان وڵات بەدى دەهێنرێ، ئەمانە هەمووى (پینە و پەڕۆیە!!) دەستى دەستى پێکردنە!! تەفرەدانە....


ساڵی نوێ و ناوچە دابڕاوەکان – Standard Kurd\nلەلایەن ستاندار Posted on كانونی دووه‌م 1, 2019 276 جار بینراوە 0 سەرنج\nلەگەڵ هاتنی ساڵی نوێدا زۆربەی گەلانی جیهان بەچەندین شێوازو ئاهەنگی جۆراوجۆر پێشوازی لەو بۆنە مێژوییە دەکەن و خەڵکیش بە دڵێکی پڕ لە هیواوە دەڕواننە ساڵی نوێ و ئاواتە خوازن لەساڵی نوێدا سەرجەم ئەو خەون و حەزانەیان بێتە دی کە لە ساڵانی پێشودا بەدی نەهاتووە. دیارە بەپێی نەتەوەو ناوچەو ووڵات جیاوازی هەیە لەنێوان خواست و ئارەزوی مرۆڤەکان بۆ ساڵی نوێ، ئاخر مرۆڤێکی برسی ئەفریقی خەون بە ژەمێکی خواردنەوە دەبینێ نەک بۆ بەدەستهێنانی ڤێلاو سەیارەی مۆدێل بەرزەوە، هەروەها مرۆڤێکی ژێر دەستەی حکومەتێکی داپپڵۆسێنەر بێگومان خەون بە ئازادی و ژیانێکی سەربەستانەوە ئەبینێ، لە بەرامبەردا هاووڵاتیەکی ئەوروپی یان هەر دەوڵەتێکی پێشکەوتوو کە زۆربەی پێداویستیەکانی فەراهەم کراوە ،بێگومان خەونەکانی سادەو جیاوازترە. دیارە کوردیش وەک نەتەوەیەی ئەم گەردونە کۆمەڵێک خەونی هەیە هەرچەندە خەونی سەرەکی تێکڕای گەلی کورد خۆی لە دروستکردنی دەوڵەتێکی سەربەخۆو ئازاد و دیموکراسی دەبینێت، بەڵام خواستەکانی تاکی کوردیش بەپێی ئەو بارودۆخەی کە لە ناوچە جیاجیاکانی کوردستاندا هەیە لە هەندێ حاڵەتدا لە یەکتری جیاوازە جگە لە کۆمەڵێک خەمی هاوبەش ، بۆ نمونە خەونی هاووڵاتیانی بەشەکانی دیکەی کوردستان جیاوازترە لە خواست و ئاواتەکانی هاووڵاتیانی کوردستانی باشور. هەروەها لە کوردستانی باشوریشدا خەون و ئارەزووەکانی ناوچە دابڕێراوەکان جیاوازترە لە ناوچەکانی سنووری هەرێمی کوردستان.\nئەگەر خەونەکانی ئێستای هاووڵاتیانی هەرێمی کوردستان چاککردنی ژیان و گوزەرانی خەڵکی و نەهێشتنی گەندەڵی و چەسپاندنی سەروەریی یاسا بێت ، ئەوا هاووڵاتیانی ناوچە دابڕاوەکان بەدەست دەیان خەمی نەتەوەیی و کێشەو گرفتی ڕۆژانەی هاووڵاتیان و بەرکەوتنیان لەگەڵ ئەو هێزە نامۆیانەی کە گوایە بۆ پاراستنی ئەو ناوچانە هێنراون دەبنەوەو ڕۆژانە تاکی کوردی سوکایەتی پێ دەکرێت و تەنانەت لەهەندێ ناوچەیش هەر وەکو سەردەمی رژێمی بەعس وا خەریکە ئەرزەو ماڵی هاووڵاتیانی کورد داگیر ئەکرێت و ناوچەکانیان تەعریب دەکرێتەوە. هەر بۆیە لە ئاهەنگ و بۆنەکانیشدا جیاوازییەکی بەرچاو ئەبینین لە نێوان دانیشتوانی هەرێمی کوردستان و ناوچە دابڕاوەکان، لە کاتێکدا هاووڵاتیانی شارەکانی کوردستان بە شێوازێکی بەرچاو بەشداری لە ئاهەنگەکانی ساڵی نوێ دەکەن و ئەو بۆنە بە ئاهەنگ و خۆشی بە ڕێدەخەن ، بەڵام بەداخەوە لە ناوچە دابڕاوەکان نەک هەر ناتوانین مەراسیم و بۆنەکانمان ئەنجام بدەین و گوزارشت لە خۆشیەکانمان بکەین، بە پێچەوانەوە لە بۆنەکاندا بەناوی چەسپاندنی ئەمن و ئاسایشەوە گەمارۆی سەربازی زیاتر ئەخەنە سەر ناوچەو گەڕەکە کوردیەکانەوە ئەمیش ئەبێتە مایەی کێشەو ئاریشەی زیاتر بۆ هاووڵاتیان، هەر بۆیە تاکی کوردی ناتوانێت گوزارشت لە خۆشیەکانی خۆی بکات وەک ئەوەی لە شارەکانی هەرێمی کوردستان ئەکرێت.\nئێمەی هاووڵاتیانی ناوچە جێناکۆکیەکان لەدوای پرۆسەی ئازادی و بە تایبەتیتر دوای روداوەکانی 16 ئۆکتۆبەرەوە ساڵ بەساڵ و ڕۆژ بەڕۆژ خەمەکانمان و ئاستەنگەکانی ژیان بەرەو هەڵکشان ئەچێت و خەونەکانمان لە گۆڕ ئەنرێت. هەر بۆیە لەساڵی نوێدا ئێمە نەک خەون بە زیاتری بەدەستهێنانی داخوازێکانمان نابینین و داوای خۆشگوزەرانی هاوچەرخ ناکەین، دیارە نەک لەبەر ئەوەی وەک هەر مرۆڤێکی دیکە پێویستیمان بەوەها ژیانێک نییە ، بەڵکو لەم بارودۆخەی کە ئێستا تێی کەوتینە داخوازی هەنوکەییمان گەڕانەوەی دۆخی ئاسایی بۆ ناوچەکانمان و ڕێگریکردن لەو شاڵاوە تەعریبەی کە دەستی پێکردووە و ئاوڕدانەوەیەکی جددی سەرکردایەتی سیاسی کوردییە کە ناوچە دابڕاوەکان بکەنە ئەجندای یەکەمی کارەکانیان و هەمێکی خەڵکی ئەو ناوچانە بخۆن و کەمێک لە ئازارەکانیان کەم بکەنەوە ، نەک هەر لە خەمی داهاتوو نەوتەکەی بن.\nبڵاوکراوەی پێشووبەیەک گەیشتنی ترەمپ و پۆتینە یان تامپۆنە\nبڵاوکراوەی نوێتریەکێتی بەو مەرجە ڕازییە دۆسیەی کەرکوک و بەغدا تێکەل بە گفتوگۆکانی پێکهێنانی حکومەت نەکرێت\nPosted on ئایار 21, 2019 0 132\nکوڕی سەرکردە حیزبیەکان و چارەنووسی باشوری کوردستان لە داھاتودا ؟\nPosted on ئایار 27, 2019 0 154\nیەکێتی ڕاگەیەندراوێکی بڵاوکردەوە\nPosted on ئایار 31, 2019 0 530\nدوا بژارده‌كانى به‌رده‌م یه‌كێتیى\nPosted on حوزه‌یران 6, 2019 0 493\nPosted on حوزه‌یران 13, 2019 0 1183


عیراق له‌ڕووی گه‌نده‌ڵی له‌جیهاندا له‌پله‌ی 162 دایه\nبه پێی ڕاپۆرتێكی نوێ كه له‌لایه‌ن ڕێكخراوی شه‌فافیه‌تی نێوده‌وڵه‌تی بڵاوكراوه‌ته‌وه، عیراق له ڕووی گه‌نده‌ڵیی، له‌سه‌ر ئاستی جیهان له پله‌ی 162 و له‌سه‌ر ئاستی وڵاتانی عه‌ره‌بی له پله‌ی شه‌شه‌مدایه.\nله ڕاپۆرته‌كه‌دا ئاماژه به‌وه دراوه: هه‌ریه‌ك له دانیمارك و نیوزله‌ندا له‌سه‌ر ئاستی جیهان كه‌مترین گه‌نده‌ڵیان تێدا تۆمار كراوه و زۆرترین شه‌فافیه‌ت له دامه‌زراوه‌كانیاندا به‌دی ده‌كرێت، فینله‌ندا و سه‌نگاپوره‌ش له پله‌كانی دووه‌م و سێیه‌مدان.\nبه پێی ڕاپۆرته‌كه‌ی ڕێكخراوی شه‌فافیه‌تی نێوده‌وڵه‌تی، عيراق له‌سه‌ر ئاستی وڵاتانی عه‌ره‌بی له ڕووی گه‌نده‌ڵی له پله‌ی شه‌شه‌مدایه و له‌سه‌ر ئاستی وڵاتانی جیهانیش له بواری شه‌فافیه‌تدا، له پله‌ی 162 دایه.\nڕێكخراوی شه‌فافیه‌تی نێوده‌وڵه‌تی ساڵانه و له كاتی ئاماده‌كردنی ڕاپۆرته‌كه‌یدا، زانیاری له 12 ده‌سته‌ی نێوده‌وڵه‌تی وه‌رده‌گرێت، كه دیارترینیان بانكی نێوده‌وڵه‌تی و كۆڕبه‌ندی ئابووری جیهانییه.


نووسەرێکی ئیلامی، دوو خەڵاتی ئەدەبی لە دوورگەی مانۆسی ئوسترالیا وەرگرت\n20:32 - 11 رێبەندان 2718\nئاژانسی کوردپا: ڕۆژنامەنووس و نووسەرێکی کورد خەڵکی شاری ئیلام دوو خەڵاتی ئەدەبی وەرگرت.\nبەپێی ڕاپۆرتی ڕۆژنامەی \_"گاردین\_"، بێهروز بوچانی ڕۆژنامەنووس و نووسەری کورد خەڵکی شاری ئیلام، کە ماوەی نزیکەی ٦ ساڵە، لە دوورگەی مانۆسی وڵاتی ئوسترالیا دەژی، توانی دوو خەڵاتی بەناوبانگی نێونەتەوەیی بە دەست بێنێت.\nنووسەر لە بەشی وێژەیی ناچیرۆکی خەڵاتی ڤیکتۆریەن پریمری بە بڕی ٢٥ هەزار دۆلار و لە بەشی وێژەیی خەڵاتی ڤیکتۆرین بڕی ١٠٠ هەزار دۆلاری بردەوە.\nبۆچانی ماوەی نزیکەی ٦ ساڵە لە دوورگەی مانۆس زیندانییە و دەوڵەتی ئوسترالیا مۆڵەتی چوونە دەرەوەی لەو دوورگەیە پێ نەداوە.\nهەر لە ماوەی مانەوەی لە دوورگەکەدا، نووسەر ڕۆمانێکی لە ژێر ناوی \_"هیچ هاورێیەک جگە لە شاخەکان\_" بڵاو کردوەتەوە.\nناوبراو سەبارەت بەو ڕۆمانە دەڵێت: \_"ئەم کتێبە بەرهەمی ٥ ساڵ زیندان و شکەنجە بووە \_" و پرسیار دەکات \_"ئایا کوردەکان بێجگە لە شاخەکانی دۆستێکی دیکەیان نییە\_".\nلە رۆمانەکەیدا ڕۆژنامەنووس باس لە هەڵسووکەوتی نەشیاو بەرامبەر خۆی لە ماوەی ئەو ٥ ساڵەی ڕابردوودا، لە زیندانی دوورگەی مانۆس دەکات.\nبێهرووز بووچانی نزیکەی شەش ساڵ له‌مه‌و‌به‌ر تووشی گرفت بووە و کوردستانی ئێرانی بەجێهێشتووە. له‌م شەش ساڵەدا له سه‌ر ئه‌م که‌مپه کاری ڕۆژنامه‌وانی و مافی مرۆڤی کردووه و لە ڕۆژنامه نێونه‌ته‌وەییەکانی وەک ڕۆژنامەی \_"گاردیه‌ن\_" و \_"هافینگتون پوست\_" بابەت دەنووسێ.


«پەیام عەزیری» پارچەموسیقای «پاڵەوانی پێکەنیو» بۆ «سیامەند ڕەحمان» پێشکەش دەکات - SAHAR KURDISH (Sorani)\nشوبات 28, 2021 12:31 Asia/Tehran\nپارچەموسیقای «پاڵەوانی پێکەنیو» بە ئاوازو دەنگی «پەیام عەزیزی» ھونەرمەندی بواری موسیقای عیرقانیی ئێران، ھاوکات لەگەڵ یەکەم ساڵگەڕی کۆچی دوایی «سیامەند ڕەحمان» پاڵەوانی جیھان و پارائۆلەمپیک، بڵاو دەبێتەوە.\nئەم پارچەموسیقایە بە پێی داخوازیی لێژنەی نیشتیمانیی پارائۆلەمپیک و لە مایەی «شۆر» و لە دانان و وتنی «پەیام عەزیزی» و ڕێکخستنی «سیامەند کوردستانی» و بە ھەڵبەستی «نازەنین سانی» پێکھاتووەو بۆ یەکەمجار لە ڕێ و ڕەسمی بیرئانینی «سیامەند ڕەحمان» پاڵەوانی جیھانی و پارائۆلەمپیک و ڕەچەشکێنی ئەفسانەیی مێژووی کێش ھەڵگرتنی پارائۆلەمپیک، بە دەنگی «پەیام عەزیری» و لە کەشێکی حەماسی و نیشتیمانی و عاریفانەدا پێشکەش دەکرێت.\nڕێ و ڕەسمی بیرئانینی «سیامەند ڕەحمان» ھاوکات لەگەڵ کۆتایی ھاتنی کێبەرکێکانی پاراکێش ھەڵگرتنی جامی «سیامەند» لە کاتژمێر ٣ی ڕۆژی سێ شەممە ١٢ی ڕەشەمە لە فیدراسیۆنی گیانباران و کەم ئەندامان بە ئامادە بوونی سەرۆکان و بەڕێوەبەرانی لێژنەکانی نیشتیمانیی ئۆلەمپیک و پارائۆلەمپیک، بەڕێوەبەرانی وەزارەتی ئوەرزش و لاوان، سەرۆکانی فیدراسیۆنەکان، پاڵەوانان، میوانانی بیانی و بمەماڵەی خوالێخۆشبوو «سیامەند ڕەحمان» بەرپا دەکرێت.\n«سیامەند» سیمایەکی دەم بە پێکەنینی لە خۆی بەجۆ ھێڵاوەو بەردەوام لە ھەڵس و کەوتەکانی دا پێوەرگەلی پاڵەوانەتیی وەک خاکەڕایی، نیشتیمانپەروەری و ئاکاری جوان و ھتد... بەدی دەکرا.\nدەست بەکار بوونی فستیڤاڵی نێونەتەوەیی سینەمای مۆسکۆ بە بەشداری فیلمێکی ئێرانی


رێڤەبەرێ گشتى يێ پەروەردێ بەردەوام دويڤ چونا رەوشا قوتابخانا دكەت\nبه‌لاڤكرن: رێڤه‌به‌ریا گشتى یا په‌روه‌ردا پارێزگه‌ها دهوك\n07 كانوونا ئێكێ 2019\nئەڤرو سپێدێ رێكەفتى 25/11/2019 بەرێز عمر على تاها رێڤەبەرێ گشتى يێ پەروەردێ وژبو دويڤ چونا رەوشا قوتابخانا وپروسا پەروەردە وفێركرنێ سەرا ژمارەكا قوتابخانا ل سنورێ هەردوو پەروەردێن قەزا دهوك روژهەلات وروژئاڤا دا\nدڤێ سەرەدانێ دا بەرێز رێڤەبەرێ گشتى يێ پەروەردێ دگەل دەستەكا كارگێرى وماموستايێن ڤان قوتابخانا تەئكيد ل وێ چەندێ هاتە كرن كو پێدڤى يە هەردەم ماموستا ب دلسوزى ووفاردارى وب بەرزترين پلەيێن پيشەيى ومروڤايەتى سەرەدەرى دگەل قوتابيان بهێتە كرن وبەربابەكێ خودان شيان وزانا پەروەردە بكەن .هەر دڤێ سەرەدانێ دا بەرێز رێڤەبەرێ گشتى يێ پەروەردێ سەرەدانا قوتابيان دناڤ پولان دا كر وچەندين شيرەت وئاموژگارى پێشكێشى وان كرن .\nهەژى ئاماژە پێ كرنێ يە دڤان سەرەدانا چەندين پێدڤى وكێماسيێن هەين يێن ڤان قوتابخانا هاتنە دابينكرن وچارەسەركرن .\nرێڤه‌به‌را په‌روه‌رده‌یا قه‌زا دهۆک رۆژهه‌لات ساڵڤه‌گه‌را دامه‌زراندنا ئێکه‌تیا ئافره‌تێن کوردستانێ پیرۆز دکه‌ت\nرێڤه‌به‌را په‌روه‌ردا دهۆک رۆژهه‌لات ل گه‌ل به‌رپرسێن هۆبا ل کۆچکا په‌روه‌ردێ کومبوو\nرێڤەبەرێ گشتى يێ پەروەردێ دگەل رێڤەبەرێن قوتابخانێن ئامادەيى لسنورێ هەردوو پەروەردێن قەزا دهوك روژهەلات وروژئاڤا كوم دبيت\nوه‌زيرێ په‌روه‌ردێ ل حكومه‌تا هه‌رێما كوردستانێ سه‌را ا قه‌زا سێمێلێ دا\nوەزيرێ پەروەردێ ئامادەى ئاهەنگا دەرچوونا گەرا سيێ يا قوتابيێن پەيمانگەها دافينشى دبيت


گەنجینەی ئەدەبیاتی کلاسیکی جیهان کەوتە بەردەستی خوێنەرانی – Knwe.org\nسەرەکی » کەلتوور » گەنجینەی ئەدەبیاتی کلاسیکی جیهان کەوتە بەردەستی خوێنەرانی\nگەنجینەی ئەدەبیاتی کلاسیکی جیهان کەوتە بەردەستی خوێنەرانی\nلەدووتووێی 822 لاپەڕەدا کتێبی (گەنجینەی ئەدەبیاتی کلاسیکی جیهان) چاپ و بڵاوکرایەوە و کەوتە بەردەستی خوێنەرانی. کتێبەکە نوسەر و وەرگێڕ (حەمەکەریم عارف)کردوویەتی بە کوردی و یەکێکی ترە لە بڵاوکراوەکانی دەزگای چاپ و پەخشی سەردەم.\nکتێبی (گەنجینەی ئەدەبیاتی کلاسیکی جیهان)، پوختە و شرۆڤەی کۆمەڵێک شاکاری ئەدەبیی کلاسیکی لە خۆگرتووە، کە پێکهاتووە لە: «ئیلیادە و ئۆدێسە- هۆمیرۆس. نامۆ- ئەلبێر کامۆ. مادام بوڤاریی- گۆستاڤ فلۆبێر. ماڵئاوایی لەچەک- ئێرنست هەمنگوای. تاوان و سزا- فیۆدۆر دۆستۆیڤسکی. گەڕان بەدوای زەمەنی لەدەستچوودا- مارسێل پروست. گیانە مردووەکان- نیکۆلای گۆگۆل. کێوی جادوو- تۆماس مان، باوکان و کوڕانی تۆرگنێڤ و یۆلیۆس قەیسەر- شکسپیر»


ئیسرائیل دوو سەرکردەی گەورەی حەماسی کردووەتە ئامانج – Politic Press\nحکومەتی ئیسرائیل لێدان لە دوو باڵاترین سەرکردەی بزووتنەوەی حەماسی فەڵەستینی کردووەتە ئامانج.\nئیلی کۆهین وەزیری هەواڵگری حکومەتی ئیسرائیل لە دیدارێکی لەگەڵ ماڵپەڕی ” Ynet” ڕایگەیاند، هەریەک لە ئیسماعیل هەنییە، سەرۆکی مەکتەبی سیاسی بزووتنەوەی حەماس و یەحیا سنوار، سەرۆکی مەکتەبی سیاسی بزووتنەوەکە لە غەززە لە لیستی ئەو ئامانجانەن کە وڵاتەکەی دەیەوێت لێیان بدات.\nکۆهین لە وەڵامی پرسیارێکی پێشکەشکارەدا لەبارەی شەڕی ئیسرائیل و حەماس وتی، ” لەکاتێکدا من ئێستا لەبەرامبەر تۆو لەناوەندی شار بەبێ ترس دانیشتووم و ئەوکاتەی دەڕۆم بۆ سێدۆرۆت، هەریەک لە سەرۆک وەزیران و وەزیری بەرگری وڵاتمان لە هەموو شوێنێکن لەبەرەی شەڕدا و لە پێشڕەویدان، ئەمە لەکاتێکدا هەموو ئەندامانی حەماس خۆیان شاردووەتەوە”.\nکۆهین داوای لە فەڵەستینییەکانیش کرد لە ڕۆژی توڕەییدا لە پشتی حەماسەوە نەوەستن.\nماوەی دوو هەفتەیە ئیسرائیل هێرشی بۆ سەر کەرتی غەززە دەستپێکردووەو دەڵێت تاکە ئامانجی ئەو هێرشانە لێدانە لە بزووتنەوەی حەماس، لەبەرامبەریشدا حەماس چەندین جار هێرشی بۆ سەر چەند ئامانجێکی ئیسرائیل دەستپێکردووە، لە ئاکامی ئەو هێرشانەی هەردوولا سەدان کوژراو و بریندار هەبووە.\nلیژنەی ئاسایشی هەڵبژاردنەکانی عێراق پێنج ڕێنمایی بۆ هێزە ئەمنییەکان دەردەکات\nكۆبونەوەكانی پەرلەمانی عێراق دەست پێدەكاتەوە\nبه‌بێ ئاگاداركردنه‌وه‌ی پێشوه‌خت به‌شێك له‌موچه‌ی په‌رله‌مانتارێكی گۆڕان ده‌بڕدرێت\nوه‌زیری به‌رگری توركیا: به‌مزووانه به‌هاوكاری به‌غدا هێرشده‌كه‌ینه‌سه‌ر په‌كه‌كه


دەسپێک لە چیڕۆکی (دوایین شەوی مینا)ی (تێکۆشەر خالید)دا.\nبێگومان دەسپێک لە ھەموو دەقێکدا، یەکەم ئەڵقەی گرێدانی دەقە بە خوێنەر و یەکەم دەروازەی چوونە نێو دەقیشە لە دوای ناونیشان وەک ئاماژەیەکی گشتی دەق. زۆرجار سیحری گێڕانەوەی ڕووداوێک لە سەرەتاوە، ئەو ھەستە لای خوێنەر دروست دەکات کە بە دوای ڕووداوەکان دابچێت وکەمەندکێشی بکات.واتە لە سەرەتای دەقەوە، ھەرتەنھا گێڕانەوە یاخود سەرەتای باسەکان گرنگ نییە، لەوە گرنگتر ئەوەیە چیڕۆکنووس یاخود ڕۆماننووس، چەند دەتوانێت لە ڕێگەی ئەو دەسپێکەوە، خوێنەر بباتە نێوڕووداوەکانی دەقەکە.گەلێک جار دەسپێکی دەقێک ھەر لە سەرەتاوە ئەو تێڕوانینەمان بۆ دروست دەکات کە بەدوای ڕووداوەکانەوە بچین.\nلە ھەندێ دەقی چیڕۆک و ڕۆماندا،دەسپێکی دەقەکە لە ڕووی سیحری گێڕانەوە و تەکنیکی داڕشتنەوە ھێندە لاوازو ناھونەرییە، کە ھەر لە سەرەتاوە خوێنەر درک بەوە دەکات کە ئەوەی دەیخوێنێتەوە چیڕۆک و ڕۆمان نییە، بەڵکو گێڕانەوەیەکی میللییانەی حیکایەت ئامێزە و ھیچ بنەمایەکی ھونەری گێڕانەوەی چیڕۆکی تێدا نییە. ئەگەرچی گێڕانەوە ڕەگەزێکی ھاوبەشە لە چیڕۆک و حیکایەتدا، بەڵام دواجار گێڕانەوە لەم دووژانرە لە ڕووی بونیادی ھونەرییەوە تەواو جیاوازن لە یەکتری.چونکە چیڕۆک ژانرێکی ئەدەبی ھاوچەرخە بە بەراورد لە گەڵ حیکایەت و ئەفسانەکان. کە ڕەنگە مێژووەکەیان بۆ ھەزاران ساڵ لە مەوبەر بگەڕێتەوە.ئەگەر چیڕۆک بێ ھەموو ئستاتیکایەکی زمان و دەربڕین، تەنھا لە گێڕانەوەدا کورتبکەینەوە، ئەوا جیاوازییەکی ئەوتۆ لە نێوان چیڕۆک و حیکایەتدا نامێنێتەوە. ئەوە ئستاتیکای زمان و بینای ھونەری چیڕۆکە، چێژی خوێنەوە بە خوێنەردەدات نەک گێڕانەوە بە تەنھا. چونکە ئێمە لە حیکایەت و ئەفسانەکانیشدا بەر گێڕانەوە دەکەوین، کەواتە بۆچی ھەمان ئەو چێژەی چیڕۆک و ڕۆمانێکمان لادروست ناکەن؟.بێگومان ئەمە پەیوەستە بە ھونەری چیڕۆک و تەکنیکی گێڕانەوە کە دەبێ چیڕۆکنووس زۆر وردبینانە درکی پێ بکات.\nچیڕۆکی (دوایین شەوی مینا) یەکێکە لەو چیڕۆکانەی، دەسپێکی سەرنج ڕاکێشی ھەیە. خوێنەر کاتێ ناونیشانی ئەو چیرۆِکە دەبینێت، بەر دەلالەتێکی پرسیار ئامێز دەکەوێت، کە دوا شەوی مینا دەبێ چۆن بێت؟ چی ڕوویدابێت؟ ئەم دەسپێکە پرسیار ئامێزە،، خاڵێکە کەلێیەوە خوێنەر دەچێتە نێو ڕووداو و گێڕانەوەکان.لەو چیڕۆکەشدا، خوێنەر لە دەسپێکی دەقەکە، ئەو پرسیارەی لادروست دەبێت، کە مینا کێیە؟ دوایین شەو لە ژیانی ئەودا چی ڕوویداوە؟ئیدی لێرەوە دەچینە نێو ڕووداوەکانی چیڕۆکەکە.\nمینا کە کارەکتەری سەرەکی چیڕۆکەکەیە، کەسێکی جووت ڕەگەزە(نێرەمووک). ئەم دۆخە بایۆلۆژییە، وایلێکردووە لە ئاستی دەروونی، ڕوحی و خێزانی ھەست بە تێکشکاندنێکی گەورە بکات. ئەمەش، دۆخی ڕوحی و سایکۆلۆژی ھەموو ئەوانەیە کەلەو جۆرە ڕەگەزە تێکەڵەن، بەتایبەتیش لە کۆمەلگە ڕۆژھەڵاتیەکاندا، پێچەوانەی کۆمەڵگەی خۆرئاوایی، کە ئەمە بەشتێکی ئاسایی دەبینن. ژیانی مینا، لە چوار دیواری ژوورێکدایە ھاوشێوەی زیندانییەک. لە ماڵەوە ڕێگەی نادەن بچێتە دەرەوە، تەنھا دەتوانێت جارجارە لە پەنجەرەی ژوورەکەوە سەیری دەرەوە بکات.ئەو باجی ھاتنە بوونێک دەدات، کە دوور لە خواستی خۆیەتی.(مینا تا ڕۆژێک بەرلە مردنی ئاسمانی نەبینی،ھەروای دەزانی دنیا تەنھا ئەو چەند ماڵەیە کە کەوتوونەتە قەد پاڵی ئەو شاخەوە). تاکە کەسێک دڵنەوایی بکات،کاکیەتی کە فێری خوێندنەوە ونووسینی دەکات. وەلێ مانەوەی مینا بەو دۆخە بایۆلۆژییە، ھەمیشە بۆ ڕێحانەی دایکی مایەی شەرمەزاریی و نەنگییە. بۆیە ڕۆژێک مەلاجەمیلی مەلای مزگەوتی گەورە، لە گەڵ ئاپۆڕایەک لە خەڵک ھەڵدەکوتنە سەر ماڵی میناو داوا لەکەس و کاری دەکەن بیکوژن. چونکە مانەوەی ئەو بوونەوەرە نامۆیە، مایەی نەھامەتی وئاشووبە.ئەگینا بەرنەفرەتی خوا دەکەون، دڵۆپێک باران بەھۆی ئەوەوە نەباریوە. کاکی گەرچی ئەویش ھاوشێوەی مینایە، وەلێ دیوە پیاوەکەی زیاترە بە پێچەوانەی مینا، کە دیوە ژنانەکەی زاڵترە، دژی مەلا جەمیل دەوەستێتەوە بەرگری لە مینا دەکات، کە ھیچ تاوانێکی نییە و خوا وەھای دروستکردووە. وەلێ ئەوان ھەرسووردەبن کە نابێ نێرەمووکێک لە گوندەکەیان بێت، چونکە بەرنەفرەتی خوا دەکەون. تا دواجار ڕێحانەی دایکی، دەکەوێتە ژێر کاریگەریەتی مەلا جەمیل و داوا لەکاکی دەکات کە دەبێ(ھەر ئەمشەو ئەو کارە تەواو بکات). واتا مینا بکوژێت. ئەمیش دواجار مینا لە ماڵ دەباتە دەرەوە لە چۆڵەوانییەکدا تفەنگێک دەنێت بەمیناوە و دەیکوژێت.\nعومەر، گەرچی پەشیمانە لەو کارەو ھەرگیزا و ھەرگیز باوەڕی بەوە نییە مینا بکوژێت، وەلێ لە ژێر فشاری کۆمەڵگە، ڕێحانە، مەلا جەمیل، ئەو کارە دەکات. (مینا بەپێی خۆی بەرە و مەرگ دەکەوێتە ڕێ،بەرلەوەی فیشەکەکە بتەقێنم پەشیمان بووم،بەڵام تەقاندم و نام بە میناوە،تەنیا وشەیەک لە ژێر لێوەکانییەوە بە ئاستەم بیستم گوتی: عومەر). بەم جۆرە ژیانی مینا لە شەوێکدا کۆتایی دێت و خوێنی دەڕژێت. میناییەک کە تا مرد دەرەوەی نەبینی، کەسێکی ئاسایی نەبوو.لەو چیڕۆکەدا،مینا نموونەیەکە بۆ ھەموو ئەوانەی لە ڕووی بایۆلۆژی و جەستەییەوە ھاوشێوەی ئەون.بە تایبەتیش لە کۆمەڵگە ئایینی و سوننەتی و دواکەوتووەکاندا. کە پیاوبوون بە ھێمای ئازایەتی و گەورەیی و شکۆمەندی دەزانن. بیرمان نەچێت ئەم جۆرە مرۆڤانە، کە دوور لە ویست و خواستی خۆیان دروستکراون و ھاتوونەتە بوون،ھەمیشە لە ترسی کۆمەڵگە، ناتوانن ناسنامەی خۆیان ئاشکرا بکەن. ھەمیشە بە مرۆڤێکی کەمتر لە مرۆڤی ئاسایی تەماشا دەکرێن. دەکەونە بەر شکانەوە، توانج، ئەتککردنی کەسی و کۆمەڵایەتی، تەنانەت خێزانەکانیشیان بە شەرمەوە دەیانگرنە خۆ و تا بتوانن ھەوڵدەدەن ڕەگەزەکەیان بۆ ئەوانیتر ئاشکرا نەبێت.لە کاتێکدا، ئەوانیش ھاوشێوەی ھەر مرۆڤێکی دیکە، ئارەزوی ژیان دەکەن و دەیانەوێت بژین.\nتیمەی ئەو چیڕۆکە، یەکێکە لەجوانترین ئەو تیمانەی کە کراوەتە بابەتی چیڕۆکەکە. چیڕۆکنووس، کەسیەتییەکی پەراوێزخراو، شەرمندە، تێکشکاو و نامۆی کردۆتە پاڵەوانی چیڕۆکەکەی. ھەر ئەمەشە خەسڵەتی چیڕۆکی جوان وسەرکەوتوو. چونکە یەکێک لە سیماکانی چیڕۆک و ڕۆمانی سەرکەوتوو ئەوەیە، چەند شتە پەراوێزخراوەکان دەکاتە تیمەی نووسین. ئەو شتانەی کە ڕەنگە بەلای زۆربەمانەوە بوون و نەبوونییان ھیچ لە مەسەلەکان نەگۆڕێت وبە خەیاڵیشمان دانایەن. ئەمە لەلایەک، لەلایەکی دیکەوە، خەسڵەتێکی ھونەری دیکەی ئەم چیڕۆکە ئەوەیە، کە کۆتاییەکی کراوەی ھەیە. واتە چیڕۆکنووس لە گێڕانەوەی ڕووداوەکاندا، خاڵێکی بۆ کۆتایی ھێنانی گێڕانەوەکە دیار نەکردووە. چونکە کاتێ مینا دەکوژرێت، بکوژی مینا دەڵێت: (گوێم لە دەنگێک بوو،کە لە دوورەوە بەرەبەرە نزیک دەبووەوە، وەرن دڵنیابن لەم ڕێگەیەوە ڕۆیشتوون و بەم نزیکانە دەیاندۆزینەوە). لێرەوەش ئەوەمان بۆ دەردەکەوێت، کە دەشێ ڕووداوەکان لەدوای کوژرانی میناشەوە بەردەوامیان ھەبێت. چونکە کەسانێک بە دوای ئەوان دادەچن و دەگەڕێن. بەمەش خوێنەر لە بەردەم بەردەوامی گێڕانەوەی ڕووداوەکان دایە. دواجار دەڵێم، دوایین شەوی مینا، یەکێک بوو لە جوانترین ئەو چیڕۆکانەی لە کۆی دەیان چیڕۆک لەو ماوانەی ڕابردوودا،وەکو خوێنەرێک خوێندومەتەوە. ئەمە دەڵێم، بەبێ ئەوەی چیڕۆکنووسەکە بناسم و بینیبێتم...\n• دوایین شەوی مینا، چیڕۆک، نووسینی: تێکۆشەر خالید. ماڵپەری چیڕۆک.


بارەگای بارزانی لەبارەی دڕاندنی قورئان لە هەولێر: جێگەی قبووڵ نییە – سنور میدیا\nبارەگای بارزانی لەبارەی دڕاندنی قورئان لە هەولێر: جێگەی قبووڵ نییە\nژمارەی بینین: 1,088\nبارەگای بارزانی لەبارەی دڕاندن و فڕێدانی چەند لاپەڕەیەکی قورئان لە شەقامێکی هەولێر راگەیێندراوێک بڵاودەکاتەوە و رایدەگەیێنێت، “سووكایەتیكردن بە پیرۆزییەكانی خەڵك بابەتێكی مەترسیدارە و بە هیچ شێوەیەك قابیلی قبووڵ نییە”.\nشەوی رابردوو ئافرەتێک بە ناوی بنار سرێشمەیی ڤیدیۆیەکی لە فەیسبووکی خۆی بڵاوکردەوە کە چەند لاپەڕەیەکی قورئان بە دڕاوی لەسەر شەقامی 100 مەتریی هەولێر کۆدەکاتەوە، ئەوەش کاردانەوە و تووڕەبوونی بەشێک لە خەڵکی لە تۆڕەکۆمەڵایەتییەکاندا بەدواداهات.\nبارەگای بارزانی لەبارەی ئەو رووداوە رایگەیاند، “ئەوەی رووی داوە بەزاندنی هەموو سنوور و هێڵێكی سوورە و، داوا لە لایەنە پەیوەندیدارەكان دەكەین بەدواداچوون بۆ ئەم بابەتە بكەن و دەبێ رێگە لەو جۆرە تاوان و رەفتارە ناشاییستانە بگیرێت”.\nلە بەشێکی دیکەی راگەیێندراوەکەدا هاتووە، “هەر كەس و لایەنێك لە پشت ئەو كردە نابەجێیە بێت ئامانجی تێكدانی ئاساییش كۆمەڵایەتی و فیتنەگێڕییە و، پێویستە بە سزای خۆی بگات”.\nبەشێک لە بەکارهێنەرانی تۆڕەکۆمەڵایەتییەکان باسی ئەوەیان دەکرد کە “ڤیدیۆکە ساختەیە، رووداوەکە دروستکراوە و ئامانج لێی خۆدەرخستن و خۆبەربژێرکردنە بۆ پەرلەمان”، بنار سرێشمەیی لەو بارەوە بە میدیایەکی نێوخۆی راگەیاندووە، “ڤیدیۆی قورئانەکە نە سیناریۆیە نە بەنیازی خۆبەربژێرکردنم، سەر بە هیچ حزبێک نیم بە ئیسلامییەکانیشەوە، بە رێکەوت بەو شوێنەدا تێپەڕیم”.\nهەروەها وەزارەتی ئەوقاف و کاروباری ئایینییش لەبارەی فڕێدانی قورئانەکە راگەیێندراوێکی بڵاوکردەوە کە تێیدا ئاماژەی بەوە کردووە، وەزارەتەکە لەگەڵ دەزگا پەیوەندیدارەکان لەسەر ھێڵ بووە بۆ دۆزینەوەی بکەری کردەوەکە کە “دوور لە بەھای ئایینییە، لێرەوە جەخت دەکەینەوە لە مامەڵەی یاسایی و بە سزا گەیاندنی ئەوانەی دەیانەوێت بێڕێزی بە قورئانی پیرۆز بکەن”.\nلە بەشێکی دیکەی راگەیێندراوەکەی وەزارەتی ئەوقاف و کاروباری ئایینی هاتووە، بەتووندی سەرکۆنەی ھەر کار و کردەوەیەکی لەو شێوەیە دەکەن کە “ئەوپەڕی کارێکی ترسنۆکانە و تێکدەرانەیە”.


پەکەکە رێ ژ بۆ شه‌رێ ناڤخوه ل رۆژهلاتا ولات خوه‌ش دكه - دارکا مازی\nپەکەکە رێ ژ بۆ شه‌رێ ناڤخوه ل رۆژهلاتا ولات خوه‌ش دكه\nرێ ناهێت دایین په‌كه‌كه و هه‌ڤپه‌یمانێن وێ پێشه‌رۆژا رۆژهلاتا كوردستانێ ژ ناڤ ببن و وه‌كه كۆریایا باكور لێ بكن و فه‌رهه‌نگا هاورده‌كری یا یه‌كده‌ستیێ ب سه‌ر ده ب سه‌پینن.\nهه‌ركو دچه كریارێن ب گومان و ترس یێن پارتییا كاركه‌رێن كوردستانێ ل رۆژهلاتا ولات، پێتر ئه‌شكه‌ره دبن، بسپۆرێن سیاسی یێن كورد ژی ب باوه‌رن كو ئایدۆلۆژییا په‌كه‌كێ یا ب ناڤ «مۆدێرنیتا ده‌مۆكراتیك» خستییه رۆژه‌ڤێ و خه‌باتێ ژ بۆ دكه، رێ ژ بۆ شه‌رێ ناڤخوه و مالوێرانیێ ل وێ به‌شا كوردستانێ خوه‌ش دكه.\nپه‌كه‌كه د ناڤا هه‌ولێن تونه كرنا فكرا نه‌ته‌وه‌یی و رزگاریخواز یا رۆژهلاتا كوردستانێ ده یه\nده‌مه‌كه په‌كه‌كه و باسكێن وێ ل رۆژهلات «پژاك»، سیاسه‌تا دژه گه‌ل كێمتر د په‌چنه و ئێدی ئه‌شكه‌ره هنه‌ك ئیدیه‌مان ب كار تینه كو بسپۆرێن زانستی، جڤاكی و سیاسی ب خه‌ته‌ره‌كه مه‌زن ل سه‌ر پێشه‌رۆژا رۆژهلات مێزه دكن، په‌كه‌كه ل رۆژهلات ته‌نێ ب ژ ناڤ برنا فكرا رزگاریخواز نه‌راوه‌ستایه، به‌لكو ده‌ست ئاڤێتییه ته‌سفییه كرنا ره‌خنه گران و كه‌سێن كو وه‌كه وان نه‌فكرن، گولله‌باران دكن، دبه كوشتنا «سۆران ئه‌خته‌ر سه‌مه‌ر و سامان دانیشوه‌ر» ژ ئالیێ په‌كه‌كێ ڤه ب دوو میناكێن ڤێ سیاسه‌تا دژه گه‌ل ناڤ بكین.\nد. مه‌سعوود رۆسته‌می خوه‌دی دكتۆرایه ب زانستا سیاسی، ئه‌و ل پێگه‌ها خوه یا فێسبووكێ، باس ل 5 خالێن هه‌ری خه‌ته‌ر دكه كو سیاسه‌ت و ئایدۆلۆژییا په‌كه‌كێ ژ بۆ پێشه‌رۆژا رۆژهلاتا كوردستانێ چێكرنه، ئه‌و پێشه‌رۆژا كو ژ ناڤ چوونا ره‌ژیما ئیرانێ و رزگاربوونا گه‌لێ كورد تێده ژ هه‌ر وه‌خته‌كه دن زه‌لال تره خوه‌یا دكه.\nپه‌كه‌كه ره‌خنه‌گران ب ئالیكاری كرنا په‌ده‌كی سووچبار دكه\nد. مه‌سعوود د خالا یه‌كه‌م ده ب كورتی باس ل ڤه‌هاندنا «سه‌فستاییا» په‌كه‌كێ دكه ل همبه‌ر وان تاكێن رۆژهلات كو سیاسه‌تا په‌كه‌كێ ره‌خنه دكن و بێ كو تو دوكیۆمه‌نته‌ك هه‌به، راسته‌راست سووچا كار كرنێ ب په‌ده‌كێ ره تێخن پال و دنڤیسه: «نه‌درسته هه‌ر كه‌سێ په‌كه‌كه ره‌خنه كر، هه‌ر راست بێخن سه‌ر په‌ده‌كێ».\nتێ زانین په‌كه‌كه ژ بۆ په‌چنینا شاشێتیێن خوه و ته‌سفییه كرنا ره‌خنه‌گران، هه‌رده‌م وان كه‌سێن باس ل كێماسیێن وێ دكن، ب ئالیكارییا په‌ده‌كێ و هكوومه‌تا ئه‌نقه‌رێ سووچبار دكه.\nپه‌كه‌كێ ئه‌ڤ ئیدیه‌مێن بێ بها نه ته‌نێ ژ بۆ تاكان، به‌لكو ژ بۆ وان پارتیێن رۆژهلات ژی ب كار تینه كو پێتری 80 سالێن خه‌بات و ته‌كۆشینێ هه‌نه و یه‌كه‌م كۆمارا ده‌مۆكراتیك یا كوردستانێ ئاڤا كرنه، بێ گۆمان به‌شه‌كا ڤێ ژ بۆ رێخستنا په‌كه‌كێ ب خوه ڤه‌دگه‌ره كو ئه‌ڤ رێخستن نه‌خوه‌دی خوه‌سه‌رییا بریار دایینێ یه و ب رێخستنه‌كه دووڤه‌لانك یا داگیركه‌رێن كوردستانێ تێ حه‌ساب كرن.\nژ به‌ر ڤی سه‌ده‌مێ، د نه‌رینا په‌كه‌كێ ده، كه‌سێ كو ره‌خنێ لێ دگره، خه‌باتێ ژ بۆ په‌ده‌كێ دكه و ئه‌و ل گه‌ل په‌ده‌كێ ب هه‌ڤره خه‌باتێ ژ بۆ تركیێ دكن، لێ به‌لێ سه‌ده‌مه‌كه دن ژی هه‌یه كو په‌كه‌كه ژ بۆ وێ دره‌وان تێخه پال ره‌خنه‌گرێن خوه، ئه‌و ژی په‌كه‌كه دخوازه ته‌ڤ خیانه‌تێن خوه یێن ل دژی دۆزا نه‌ته‌وه‌ییا كوردستانێ پێ ب په‌چنه.\nرۆسته‌م د خالا ددویان ده دنڤیسه: «كه‌سێن ل رۆژهلات سه‌ر ب په‌كه‌كێ ڤه‌نه ئه‌شكه‌ره نه، چونكه ئه‌و ئه‌شكه‌ره ئالیگرێن په‌كه‌كێ نه و خوه ب په‌كه‌كه‌یی ددن ناس كرن، لێ به‌لێ ته‌نێ ل سه‌ر ئه‌ساسا گۆمانێ هنه‌ك كه‌س ب ئالێ په‌ده‌كێ ره تێن خستن».\nتشتێ ئه‌جێب هه‌ر وه‌كه د. مه‌سعوود باس لێ دكه، ئالیگرێن په‌كه‌كێ ئه‌شكه‌ره ل ئیرانێ ل ژێر كۆنترۆلا ره‌ژیما ئیسلامییا ئیرانێ چالاكی هه‌نه، چوون و هاتن هه‌یه و تو ئالییه‌كی كار ب وان ره نینه، ته‌نێ گه‌ریلا سه‌ربه‌ست ل ناڤچه‌یێن رۆژهلاتا كوردستانێ تێن و دچن، هه‌مولاتییان د ئێشینن و جوانێن رۆژهلات د كوژن، لێ ره‌ژیمێ قه‌د رێ ل وان نه‌گرتییه، ته‌نێ ل ده‌مێن پێویست نه‌به ئه‌و ژی ژ بۆ ڤه‌شارتنا تێكلییا ره‌ژیمێ و په‌كه‌كێ، هه‌گه‌ر هنه‌ك گه‌ریلایان ژ بۆ خاپاندنا گه‌ل بكن قوربانی و ب ده‌ستێ پاسداران ب كوشتن بدن، لێ به‌لێ ل هه‌موو ده‌مێن دن ئه‌و سه‌ربه‌ست ل رۆژهلات دگه‌رن.\nپرس ل ڤر ئه‌ڤه، رێخستنه‌ك كو بخوازه كوردستانێ رزگار بكه، ب تو ئاوا حكوومه‌ته‌كه دژه كورد و داگیركه‌ر، ئازادانه رێ ب چالاكیێن وێ بده و ئالیكاریێ ژێره بكه؟\nپه‌كه‌كه جڤاكا كوردستانێ دابشه دكه\nئه‌ڤ بسپۆرێ زانستێ سیاسی د خالا سسێیان ده، به‌حسا خه‌ته‌ره‌كه دن دكه كو ژ ئه‌وێن ژوور پێتر مرۆڤ پێ دلگران دبه و تێخه فكرا شه‌رێ ناڤخوه یێ كوردان و د نڤیسه: «په‌كه‌كه كو خوه ب هه‌لگرا ئالایا مۆدێرنیتا ده‌مۆكراتیك دزانه و دژبه‌رێن خوه تێخه د كاته‌گۆرییا مۆدێرنیتا كاپیتالیزمێ ده، د ئه‌ساس ده هه‌ر ئه‌ڤ بوو سه‌ده‌م كو ل سه‌رده‌مه‌كی شه‌رێ كریكاران ل دژی برجوازان ژێ درستبووی».\nتشتا كو ئه‌ڤ بسپۆر ب زه‌لالی ئاماژێ ژ بۆ دكه، پارتییا كاركه‌رێن كوردستانێ ب چێكرنا چه‌مكه‌كێ سیاسی یێ ئه‌جێب، دخوازه جڤاكا كوردستانێ په‌رچه بكه، ئه‌ڤه ژ بلی داگیركه‌رێن كوردستانێ د به‌رژه‌وه‌ندییا تو كه‌سی ده نابه، په‌رچه‌كرنا كوردستانێ ژ ئالییه‌كی دربه‌كی ل ستراكچه‌را خه‌باتا رزگاریخوازا گه‌لێ كورد دده، ژ به‌ر كو د دیرۆكێ ده نه‌بوویه نه‌ته‌وه‌ییه‌ك نه‌یه‌كگرتی گهیشتبه سه‌ربه‌ستیێ، خیانه‌تا 16 ئۆكتۆبه‌رێ ل باشوورێ كوردستانێ و فرۆشتنا خاكا كه‌ركووكێ ب داگیركه‌ران، ژ ئالیێ لاهۆر شێخ جه‌نگی و گرۆپا كالفامێن ناڤا یه‌نه‌كێ باشترینه میناكه ژ بۆ ڤێ گۆتنا مه.\nهه‌موه‌خت ب په‌رچه كرنا جڤاكا كوردی، رێیه‌كه خه‌ته‌ر ژ بۆ سه‌رهلدانا شه‌رێ ناڤخوه ل رۆژهلات خوه‌ش دبه و وێ ببه سه‌ده‌م كو كابووسا شه‌رێ براكوژیێ یان ب گۆتنه‌كه دن خۆكوژییێ، پرسا كوردی بۆ چه‌ندین سالان پاش بێخه.\nپه‌كه‌كه‌ییان گۆتییه ره‌خنێ بكن ئه‌مێ هه‌وه بكوژین\nد. مه‌سعوود رۆسته‌می د خالا چاره‌م یا نڤیسا خوه ده زێده‌باری ته‌كه‌ز كرنێ ل سه‌ر خه‌ته‌را په‌رچه‌بوونا جڤاكا كوردی ب سه‌ر ئه‌نییا مۆدێرنیتا ده‌مۆكراتیك و ئه‌نییا مۆدێرنیتا كاپیتالیزمێ، به‌حسا ئه‌زموونه‌كی خوه دكه و دبێژه: «وه‌ختا كو من ره‌خنه ل تێزا كۆنفیدرالیزما ده‌مۆكراتیك گرتی، ولاتپارێزێن!!!په‌كه‌كه‌یی ل ده‌مژمێر یه‌كێ نیڤا شه‌ڤێ تێله‌فوون ژ بۆ من كر و گۆتن هه‌گه‌ر دوباره بكی ئه‌مێ ته بكوژن».\nپه‌كه‌كه هێزه‌كه تۆتالتێر و كه‌ڤنه شۆپه، ژ به‌ر ڤێ سه‌ده‌مێ ئایدۆلۆژییا وێ به‌رسڤه‌كه مه‌نتقی ژ بۆ ره‌خنه و پێشهاتیێن سیاسی، جڤاكی، ئابووری و كولتووری نینه و ته‌نێ رێیا كوشتنێ و ته‌سفییا جه‌سه‌دی یا ره‌خنه‌گران دزانه، له‌وما هه‌ر كه‌سی ره‌خنه‌یه‌كه بچووك ژی لێ بگره، راسته‌راست فكر ل كوشتنا وی تێ كرن و هه‌ر وه‌ختا ده‌رفه‌ت چێدبه د ژیانێ ده ناهێلن.\nد خالا داویێ یا نڤیسێ ده، د. مه‌سعوود رۆسته‌می د نڤیسه: «هێژان كورد ژ ئالیێ جڤاكناسیێ ڤه ل جیهانا سیاسه‌تێ د نه‌رن، كوردان هێژان زرارێن ڤێ جۆره سیاسه‌تێ نه زانینه و ل داویێ دبێژه: گومان نینه كو په‌كه‌كه و په‌كه‌كه‌یی گه‌له‌ك باش ژ ڤێ زرارا په‌رچه كرنێ فێم دكن».\nپه‌كه‌كه به‌رده‌وام فكرا ناسیۆنالیست و رزگاریخوازا كورد فه‌دایێ هنه‌ك ئیدیه‌مێن ئالۆز وه‌كه براتییا گه‌لان و …كرییه كو ته‌نێ خزمه‌تێ ب داگیركه‌رێن كوردستانێ دكن، ژ بۆ كو داگیركاری ب دۆمه، لێ به‌لێ گه‌لێ كورد ل رۆژهلاتا كوردستانێ ژ وێ یه‌كێ ژیر تره كو كۆلاڤێ ڤان ئیدیه‌مێن ئالۆز یێن په‌كه‌كێ ل سه‌رێ خوه بكن.\nكولتوورێ سیاسی ل رۆژهلات نه‌ته‌وه‌یی یه و ئایدۆلۆژیایا پاوانخوازییا په‌كه‌كێ ره‌د دكه\nهه‌ر وه‌كه به‌شه‌كی رۆشنبیرێن رۆژهلات باس لێ دكن، ته‌ڤگه‌را سیاسی و كولتووری ل رۆژهلاتا كوردستانێ د سه‌ر كێماسی، ئه‌ڤرازی و نشیڤییان ره، خوه‌دی ژێرخانه‌یه‌كی نه‌ته‌وه‌یی، رزگاریخوازی، ده‌مۆكراتیك و ئازادیخوازه، ئه‌ڤ كولتوور تاك ده‌نگیێ، هه‌ژموونا پاوانخوازیێ و خوه‌سه‌پاندنێ ره‌د دكه و تو ئایدۆلۆژیایێن ده‌ست كرد و هاورده نكاره ل همبه‌ر ڤی كولتوورێ نه‌ته‌وه‌یی و ده‌مۆكراتیك خوه بگره.\nهه‌ر چه‌ند كو هێژان ئه‌و هێزا كو وێ جڤاكا رۆژهلات ل ژێر داگیركه‌رییا ئیرانی ده‌ربخه نه‌ته‌قییه، لێ به‌لێ پێشه‌رۆژا رۆژهلات زه‌لاله و ئه‌ڤ په‌رچه‌یا نشتیمان به‌ر ب ره‌وشه‌كی وها هه‌نگاڤان د هاڤێژه كو ده‌رفه‌تا ته‌قینا وێ هێزێ د ناخێ جڤاكی ده به‌رده‌ست دكه و ل وێ ده‌مێ ئه‌ڤ هه‌موو پیلانێن «شوئم» وێ به‌تال ببن كو په‌كه‌كه ب ئالیكارییا دژمنێ كورد ژ بۆ پێشه‌رۆژا رۆژهلاتییان دارێشتنه.\nگه‌لێ كورد ل رۆژهلاتا ولات رێ ناده پارتییا كاركه‌رێن كوردستانێ و هه‌ڤپه‌یمانێن وێ ب زه‌برا هێزێ و چه‌كان پێشه‌رۆژا رۆژهلات ژ ناڤ ببن و بكه‌نه كوریایا باكور و فه‌رهه‌نگا یه‌كده‌ست یا هاورده‌كری و ئازادی كوژ ب سه‌ر ده ب سه‌پینن.


״دوو سیناریۆ بۆ جێگرەوەی نەوشیروان مستەفا هەیە״ | ئاژانس\nHome سەرەکی ״دوو سیناریۆ بۆ جێگرەوەی نەوشیروان مستەفا هەیە״\non: ئایار 24, 2017 In: سەرەکی, هەواڵNo Comments\nدوای كۆچی نەوشیروان مستەفا، ڕێكخەری گشتیی بزووتنەوەی گۆڕان ئەگەر زۆرە یەكێك لە ئەندامانی گرووپی ڕاوێژی بزووتنەوەكە جێگەی بگرێته‌وه كە ژمارەیان 10 كەسە یان كەسێك لە دەرەوەی هەر دوو جڤاتی نیشتیمانیی و گشتیی و گرووپەكە ببێتە ڕێکخەر لە دوای پەسەندكردنی لە لایەن جڤاتی نیشتیمانییەوە.\nنەوشیروان مستەفا، ڕێكخەری گشتیی بزووتنەوەی گۆڕان ڕۆژی هەینی 19/5/2017 كۆچی دوایی كرد و لەو كاتەشەوە پرسی جێگرتنەوەی لەو بزووتنەوەیەدا گەرم بووە.\nبە پێی دەستووری بزووتنەوەی گۆڕان لە ماددەی 15دا هاتووە، كەسێك لە جڤاتی نیشتمانیی یان گشتیی بە دەنگدان دیاری دەكرێت، ئەگەر جڤاتی نیشتمانیی ئەوەی پێ نەكرا ئەوكات لە ڕێگەی بەستنی كۆنگرەی نائاساییەوە ڕێكخەری نوێ بۆ بزووتنەوەی گۆڕان هەڵدەبژێردرێت.\nسەرچاوەیەكی بەرپرسی بزووتنەوەی گۆڕان كە لەبەر هەستیاریی پرسەكە نەیویست ناوی بڵاو بكرێتەوە بە ״ئاژانس״ی وت: ״ئەوانەی ئەگەری زۆریان هەیە پۆستی ڕێكخەری گشتیی وەربگرن ئەوانەن كە لە گرووپی ڕاوێژدان و ئەندامی جڤاتی نیشتمانییشن، چونكە پێشتر كاك نەوشیروان ئەمانەی دەستنیشان كردووە بۆ ئەوەی كارەكانی گۆڕان ڕابپەرێنن، بۆیە پێناچێت ڕێكخەری گشتیی لە دەرەوەی ژووری ڕاوێژ دەربچێت״.\nگروپی ڕاوێژ پێك هاتوون لە هەر یەكە لە: ״قادر حاجی عەلی، عومەر سەید عەلی، عوسمانی حاجی مەحموود، جەلال جەوهەر، مستەفا سەید قادر، محەمەد تۆفیق ڕەحیم هەڵوسوڕاوانی دیاری گۆڕان، جەمال محەمەد، سكرتێری جڤاتی نیشتیمانیی، یوسف محەمەد، سەرۆكی پەرلەمانی كوردستان، ئارام شێخ محەمەد، جێگری سەرۆكی پەرلەمانی عێراق و شۆڕش حاجی وتەبێژی بزووتنەوەی گۆڕان״.\nوتیشی: ״سیناریۆیەكی تر ئەوەیە كە كەسێك لە دەرەوەی جڤاتی گشتیی و جڤاتی نیتشیمانیی و گرووپی ڕاوێژ دیاری بكرێت و جڤاتی نیشتیمانیی پەسەندی بكات و دواتر بكرێتە ڕێكخەری گشتیی، بەڵام ئەم سیناریۆیە بێهێزە.״\nعەدنان عوسمان، هەڵسوڕاوی بزووتنەوەی گۆڕان بە ״ئاژانس״ی وت: ״ئەوەی لە دەستووری گۆڕاندا هاتووە هەر ئەوە جێبەجێ دەكرێت كە جڤاتی نیشتمانیی بزووتنەوەی گۆڕان كۆ دەبێتەوە بە هەڵبژاردن كەسێك دیاری دەكرێت، لە دوانامەی كاك نەوشیرواندا ئەوە هاتووە كە گرووپی ڕاوێژی بزووتنەوەكە كارەكان بەڕێوە دەبەن تا ئەو كاتەی جڤاتی نیشتمانیی كۆ دەبێتەوە و ئەو پرسە یەكلایی دەكاتەوە״.\nپارتی كار بۆ پڕكردنەوەی ناوی وەهمیی ناو هێزەكانی دەكات


ANF | پەرلەمانتارێکى سویسری: پێویستە بزووتنەوەیەکى نێونەتەوەیى بۆ ئۆجالان دروست بکرێت\nچوارشه‌ممه, 24 Apr 2019\nپەرلەمانتارێکى سویسری: پێویستە بزووتنەوەیەکى نێونەتەوەیى بۆ ئۆجالان دروست بکرێت\nلۆرێنس فلامن ریەڵ پەرلەمانتاری سویسری رایگەیاند، ئەنجوومەنى ئەوروپا و سی پی تی لە گۆشەگیریى سەر ئۆجالان بەرپرسیارن. راشیگەیاند، پێویستە بۆ ئۆجالان بزووتنەوەیەکى نێونەتەوەیى دروست بکرێت.\nپێنجشه‌ممه, 8 Nov 2018, 09:14\nلۆرێنس فلامن ریەڵ پەرلەمانتاری سویسری لە حیزبی سۆسیالیست لەبارەى پێشێلکارییەکانى مافەکانى مرۆڤ لە تورکیا، هەڵوێستی ئەوروپا و گۆشەگیریى سەر عەبدڵا ئۆجالان رێبەری گەلی کورد بۆ ئاژانسى هەواڵی فورات (ANF) قسەى کرد.\n"ئومێدم بە داهاتووی تورکیا نییە"\nریەڵ ئاماژەی بە نیگەرانییەکانى خۆی لەبارەى تورکیاوە کرد و وتی "ئەردۆغان دواى ئەوەى لە هەڵبژاردن دا سەرکەوت دەسەڵاتخوازیى خۆی چەسپاند و دەستیکرد بە گوشارخستنە سەر هەموو کەس و لایەنەکان بە تایبەتی ئۆپۆزسیۆن. هەر کەس لە دژی ئەردۆغان و رژێمەکەى بێت وەک تاوانباری گەورە سەیر دەکرێت".\nریەڵ وتیشی "پێشێلکارییەکانى مافەکانى مرۆڤ لەلایەن ئەردۆغانەوە تەنها سنووردار نییە بە ناوخۆی تورکیاوە، بەڵکو لە دەرەوەى سنوورەکانى تورکیاش پێشێلکاریی مافەکانى مرۆڤ ئەنجام دەدات و نمونەى بەرچاویش داگیرکردنی عەفرینە. پێشێلکارییەکانى مافەکانى مرۆڤ لە ناوخۆی تورکیا و ئەو کردەوانەى تورکیا لە دەرەوەى سنوورەکانى خۆی ئەنجامى دەدات لە دژی هەموو یاسا نێونەتەوەییەکانە. دەتوانم بە روونی بڵێم، کە هیچ هیوایەکم بە داهاتووی تورکیا نییە".\nفلامان ریەڵ ئەوەشی وت "ئەردۆغان بە سەرکەوتن لە هەڵبژاردنەکانى ئەم دواییەدا رژێمە دیکتاتۆرییەکەى چەسپاند و ئیتر ئێستا میکانیزمێکى وای بۆ خۆی دروستکردووە، کە خۆی بە تەنها بڕیار لەبارەى هەموو شتێکەوە دەدات".\n"ئەوروپییەکان ئەردۆغانیان بەهێز کرد"\nریەڵ باسی لە بەرپرسیاریى ئەوروپا لەوبارەیەوە کرد و وتی "ئەوروپا سەرەتا حکومەتەکەى ئەردۆغانی وەک ئیسلامى نەرم و مۆدێڕن پێناسە دەکرد و پشتیوانیى لێدەکرد. لەوەدا ئەوروپا رۆڵێکى گەورەى گێڕا بۆ بەهێزکردنى ئەردۆغان. ئەو رێککەوتنە ئابووری و بازرگانییانەی لەو کاتەدا واژۆ کران تاوەکو ئێستاش بەردەوامییان هەیە. ئەوانە بوونە یارمەتیدەری ئەردۆغان تاوەکو بەم رادەیە بەهێز ببێت. لەم دواییانەشدا لەسەر پەنابەران رێککەوتن لەگەڵ تورکیا واژۆ کرا، بە پارە یارمەتیى تورکیایان دا و دەستپێشخەریى ئەردۆغان بۆ کارەکان قبوڵ کرا. ئەوەش کاریگەریى لەسەر لە دامەزراندنی رژێمە دیکتاتۆرییەکەى ئەردۆغان هەبوو. ئەو وڵاتانەشی کە دەستپێشخەری و پێشەنگایەتییان بۆ ئەو کارە کرد، بەریتانیا و ئەڵمانیا بوون. ئەوروپا لە پێناو بەرژەوەندیى خۆیدا بێدەنگیى کرد لە بەرامبەر دیکتاتۆریى ئەردۆغاندا کە رۆژ بە رۆژ گەورەتر دەبوو. ئێستاش دۆخەکە تێکچووە".\n"دەکرێت لە هەڵبژاردنى شارەوانییەکاندا ئەردۆغان تەنگاو بکرێت"\nلۆرێنس فلامن ریەڵ پەرلەمانتاری سویسری لەبارەى گرنگیى هەڵبژاردنی شارەوانییەکان لە تورکیا وتی "لەو هەڵبژاردنەدا کەسێک، یان سەرۆکی وڵاتێک هەڵنابژێردرێت. مرۆڤ لەسەر شێوەی بەڕێوەبردنی شوێن و شارەکەى خۆی بڕیار دەدات. کاتێک مرۆڤ دۆخی ئێستای تورکیا و بێبەشکردن و زوڵمکردن لە مرۆڤەکان بێنێتە بەرچاوی خۆی، دەتوانێت بڵێت، دەکرێت لەم هەڵبژاردنەدا ئەردۆغان تەنگاو بکرێت. بە تایبەتى ئەگەر ئۆپۆزسیۆن لە شارە گەورەکانی وەک ئیستەنبول دا پاڵێوراوى هاوبەشیان هەبێت ئەوا ئەردۆغان لەو شارانەدا دەدۆڕێت. لە دەستدانى شارە گەورەکانى ئەردۆغان لاواز و تەنگاو دەکات. ئەو هەڵبژاردنە نابێتە هۆی نەمانى رژێمەکەى ئەردۆغان، بەڵام بۆ داهاتوو دەبێتە هیوایەک".\n"مرۆڤ لە بێدەنگیى سی پی تی و ئەنجوومەنى ئەوروپا تێناگات"\nریەڵ لەبەردەوامیى قسەکانیدا دۆخی عەبدوڵا ئۆجالان رێبەری گەلی کوردی لێکدایەوە و وتى "دۆخی ئۆجالان زۆر گرنگە. بەشێوەیەکى ئاشکرا و روون مافە مرۆییەکانى ئۆجالان پێشێل دەکرێن. ئۆجالان لە چارەسەرکردنى کێشەى کورد دا ئاکتۆرێکى گەورە و گرنگە. ئۆجالان یەکێک لە گرنگترین ئیماژەکانى پەکەکە. بە کورتی ئۆجالان لەلایەن کوردانەوە وەک رێبەری قبوڵ کراوە. بێدەنگی بەرامبەر بە پێشێلکردنى مافە مرۆییەکانی کەسایەتییەکى ئەوندە گرنگ و نەبینینی ئەو پێشێلکارییانە، قبوڵ ناکرێن. بەپێى پێوەر و مافە گەردونییەکان پێویستە ئۆجالان سوود لە هەمان ئەو مافانە وەربگرێت، کە بۆ زیندانییەکانى تر لە بەرچاو گیراون. چاوپێکەوتنى ئۆجالان لەگەڵ بنەماڵەکەی و پارێزەرەکانی مافێکى زۆر ئاسایى و بنەڕەتییە. نابێت رێگری لەوە بکرێت. دەبێت هێزە و پارێزەرە پێشکەوتوخوازەکان لەسەر ئەو بابەتە راوەستن. ئەنجوومەنى ئەوروپا، پەرلەمانی ئەوروپا و رێکخراوی جیهانیى دژ بە ئەشکەنجە (سی پی تی) بەرپرسیان لە پێشێلکردنى مافە مرۆییەکانى ئۆجالان. مرۆڤ لە بێدەنگیى ئەو رێکخراوانە تێناگات".\n"دەبێت بۆ ئۆجالان بزووتنەوەیەکى نێونەتەوەیى دابمەزرێت"\nریەڵ سەرنجی خستە سەر ئەو بارودۆخە کە بۆ ئۆجالان دروستکراوە و وتى، پێویستە بزووتنەوەیەکى نێونەتەوەی کە چەندین هێز و لایەن و رێکخراوى تیادا بێت بۆ ئۆجالان دروست بکرێت.\nریەڵ ئەوەشی وت "دەبێت بە بەشداریى پەرلەمانتارانی پەرلەمانى ئەوروپا، پەرلەمانتارانی وڵاتانى تر، سیاسەتمەداران و رۆشنبیران بزووتنەوەیەکى بەرفراوان رێکبخرێت. دەبێت ئەو بزووتنەوەیە سەرنجی میدیاى نێودەوڵەتیش رابکێشتە سەر ئەو بابەتە. میدیا گرنگە. بە کورتی دەبێت لە ئاستى نێونەتەوەیەدا باس لە دۆخی ئۆجالان بکرێت و ئەو دۆخەى بۆ دروستکراوە بخرێتەڕوو.\nکەمێک ماوە، ماوەی مانەوەى ئۆجالان لە زینداندا بە ئەندازەی ماوەی مانەوەى ماندێلای لە زینداندا لێ بێت. ئەو ماوەیە ماوەیەکی کەم و ئاسان نییە. ئەگەر مرۆڤ رۆڵی ئۆجالان لە ناو گەلی کورد و پێشێلکردنى مافە مرۆییەکانى ببینیت، ئەو کاتە زۆر گرنگە لە ئاستى نێونەتەوەیدا بزووتنەوەیەکى بۆ رێکبخرێت".\nسوپای تورك له عه‌فرین دیوار دروست ده‌كات\n١٤٠ گوندی برادۆست داوای ده‌ركردنی سوپای تورك ده‌كه‌ن\nله عه‌زاز گورز له میتی تورك درا\nسه‌رۆكی نوێی فراكسیۆنی هه‌ده‌په له په‌رله‌مانی توركیا دیاریكرا\nسوپای تورك به چه‌كی قورس بۆمبارانی گونده‌كانی عه‌فرین ده‌كات\nدایكی زیندانییان: پێویسته كوردان بڕژێنه كۆڵانه‌كان\n٤٧هەمین ساڵی دامەزراندنی MKP پیرۆزکرا\nئەنجامنامەى کۆنفرانسی زانکۆی برۆکسل لەسەر بیر و رامانى عەبدوڵا ئۆجالان\n"کۆمەڵکوژیی قەڵادزێ لە یاد ناکەین"\nلە ئەورووپاچالاکییەکان بۆئیدانەکردنی گۆشەگیری بەردەوامە\nکەنەکە: پێویستە ئەو کۆمەڵکوژییە کە دەوڵەتى عوسمانی لە ١٩١٥دا ئەنجامی دا بە جینۆساید بناسرێت\nمانگرتن له فلۆره‌نسا ده‌ستی پێكرد


Diplomatic Magazine | ڕێوییە فریودەرەکە کێیە؟\nئیلۆت ئەبرامز لە ساڵی ١٩٤٨ لەدایك بووە و لە خێزانێكی یەهودی توندڕەو، لەسەرەتای لاویدا پەیوەندی بە ڕێكخراوە یەهودییەكانی ئەمەریكاوە كردووە و دەرچووی بەشی یاسای زانكۆی هار ڤەردە.\nئەبرامز زیاتر لە ٣٥ ساڵە لە وەزارەتی دەرەوەی ئەمەریكا كار دەكات بەتایبەت لە دۆسییەی ئێران و ڕۆژهەڵاتی ناوەڕاستداو بۆ یەكەمینجار لە سەردەمی ڕۆناڵد ڕیگاندا ساڵی ١٩٨٥ ڕاوێژكاری كۆشكی سپی بووە بۆ كاروباری ئێران.\nبەڵام لەدوای ئاشكرا بوونی ئابڕوو چوونە گەورەكەی ڕۆناڵد ڕیگان كە بە ئابڕوو چونی (كونتیرا) ناسرا كە ڕیگان ی سەرۆكی ئەمەریكا بە نهێنی و نایاسای لەسەر دەمی شەڕی عێراق ئیراندا چەكی بە ئێران فرۆشتووە و داهاتەكەشی بۆ هاوكاری گروپی چەكداری كونتیرای نیكاراگوا بەكار هێناوە.\nئەندازیاری ئەم گرێبەستانەی فرۆشتنی چەك بە ئێران ئەبرامز بوو كە دوای ئاشكرابوونی داگایی كراو سزادرا، دواتر لە ناوەندەكانی لێكۆڵینەوە كاری دەكرد و یەكێكە لە دارێژەرانی یاسایی نوێی كۆمارییەكان لە كۆتایی ساڵی نەوەدەكاندا.\nهاوكات بە یەكێك لە بیرمەندان و دارێژەرانی سیاسەتی كۆمارییەكان دادەنرێت و ساڵی ٢٠٠٠ پرۆژەی ڕۆژهەڵاتی ناوەڕاستی گەورەی ئامادە كرد و پێشنیاری ڕووخانی سەدامی كرد.\nئەبرامز و شەڕی عیراق\nساڵی ٢٠٠٢ جۆرج بۆش وەك ڕاوێژكاری كۆشكی سپی بۆ كاروباری ڕۆژهەڵاتی ناوەڕاست دیاری كرد و یەكێك بوو لە ئەندازیارانی ڕووخانی سەدام، دوای كۆتای دەسەڵاتی بۆش سەرۆكایەتی ڕێكخراوە ئاینییەكانی یەهودی كردووە.\nلە ڕووی بیری سیاسیەوە ئەبرامز سەر بە باڵی لیبراڵی كۆمارییەكان بووە، بەڵام لە دوای كار كردنی لەگەڵ ریگاندا بووە یەكێك لە بیرمەندانی كۆمارییە نوێیەكان یان ڕاستر بووترێت كۆمارییە ڕاسترەوە توندڕەوەكان كەلەژێر كاریگەری بیری تەوراتیدان.\nئەبرامز وەك كەسایەتی و وەك پسپۆری زۆر لە برایان هۆك بەهێزترە و بە ڕێوییە فریوودەرەكە دەناسرێت(لیلا تامار بەڕەحمەت بێت وا ناوی هێناوە) و كەسێكی زۆر توندە بەڵام لە كاركردندا بە پلان و ستراتیژە و زۆر گرنگی بە گوێگرتن و ڕاوێژ بە ناوەندەكانی لیكۆڵینەوە دەدات.


بە دواداچوونی توندو تیژی دژی ژنان لە هەولێر\nدوا بە دوای ئەوەی ڕێکەوتی 5-4-2010 لە ڕێ و ڕەسمێکی شایستەدا و بە ئامادە بوونی ژمارەیەکی بەرچاو لە کەسایەتی حزبی و حکوومی بەڕێوەبەرایەتی گشتی بەدوادا چوونی توندو تیژی دژی ژنان کرایەوخاتوو(کوردە عمر عبداللە) وەکو بەڕێوەبەری گشتی ئەو بەڕێوەبەرایەتیە لە دیمانەیەکی تایبەت چەند پرسێکی گرنگی خستە ڕوو ووتی، بەڕێوەبەرایەتی گشتی بەدوادا چوونی توندو تیژی دژی ژنان تایبەتە بە سەرجەم کێشەو ئاریشەکانی ژنان لەهەرێمی کوردستان و لە زۆرینەی قەزاو ناحیەکانی کوردستانیش بەڕێوەبەرایەتی و نووسینگەمان هەیە پەنا بە خوا لەسەرتاسەری کوردستان گرنگی زیاتر بە کردنەوی نووسینگە یان بەڕێوەبەرایەتی دەدەین ، سەبارەت بە دەست بەکار بوونیشی وەکو بەڕێوەبەری گشتی ووتی لە شوێنێکی وا هەستیار گرفت نیە چ ژن چ پیاو ئەرکی بەڕێوەبەرایەتی بگرێتە ئەستۆ گرنگ ئەوەیە باوەڕی بە مەسەلەکانی ژنان هەبێت ، بەڵام ئەگەر ژن بێت باشترە چونکە هەر ژنان زیاتر لە مەعاناتەکانی یەکتر تێ دەگەن ، ڕەنگە زۆر جار ژن نەتوانێ باسی ناخی خۆی بۆ پیاوێک بکات وەک لەوەی بۆ ژنەکەی باس دەکات،من بە شوێنێکی پیرۆزی دەزانم چونکە لێرەوە دەتوانین خزمەتێکی بەرچاو بە توێژی ژنان بگەیەنین لە سەرتا سەری کوردستان و لە هەوڵی کەمکردنەوە توندو تیژی دا بین.\nدەربارەی هەڵسەنگاندنی ڕەوتی توندو تیژی و ئاستی هۆشیاری کۆمەڵگا کوردە خان ووتی کۆمەڵێک هۆکار هەنە دەبنە ڕێخۆشکەر بۆ سەرهەڵدانی توندو تیژی ، بێگومان کەلتوری کۆمەڵگایەک بۆ کۆمەڵگایەکی تر جیاوازە ،من وای دەبینم لە سەرەتاکاندا کۆمەڵگا کوردی ئەوەندە باوەڕی بە توندو تیژی نەبووە بەڵام بە حوکمی ئەوەی ساڵانێک ژێر دەستەی ڕژێمێک بووین هەرگیز جیاوازی لە نێوان ڕەگەزو تەمەندا نەکردووە و باوەڕی تەواوی بە توندو تیژی هەبووە، ئەو ڕەوتە لە ناو کۆمەڵگاکەمان ڕەنگی داوەتەوە بمانەوێ یان نەمانەوێ کاردانەوەی دەرونی نەک هەر بەرامبەر ژن بەڵکو لەسەر سەرجەم تاکەکان کۆمەڵگا دەبێت و توندو تیژی تیایدا سەرهەڵدەدات، بەڵام دەکرێ ئێمە سەر لەنوێ تاکی کورد بنیات بنێینەوە ئەو کارە دزێوانەی کە بەرامبەر ژنان یان کۆمەڵگا دەکرێ وای لێ بکەین کە کۆمەڵگایەکی تەندروست و دوور لە گرفتەکان دروست بکەینەوە.\nلە پۆستێکی ئیداری بۆ پۆستی کۆمەڵایەتی، لەم بارەیەوە ووتی تەنیا ئەو جیاوازیە دەبینم کە لە پۆستی پێشووترم تێکەڵاوی سەرجەم گرفتەکانی کۆمەڵ بووم، بەڵام لێرەدا تەنیا تایبەتە بە کێشەکانی ژنانەوە، بە خۆشحاڵیەوە وەکو ژنێک لە ناخەوە لە هەوڵی کارکردنی دا دەبم بۆکەمکردنەوەی ئازارەکانیان و زیاتر خزمەت گەیاندن بە توێژی مێینە لە کوردستان.\nلە یەکتر تێنەگەیشتن لە نێوان ژن و پیاو گرفتی زیاتر دەنێتەوە کوردە خان ووتی: ژن و پیاو هاوبەشن لە سەرهەڵدانی سەرجەم گرفتەکان بەڵام بەشی زۆری لەلای پیاوانەوەیە چونکە زۆر لە پیاوانی ئێمە بە داخەوە باوەڕیان بە مافەکانی ژنان نیە ، دەبێ هەمیشە لە هەوڵی ئەوەدابین یەکسانی لە نێوان ژن و پیاودا بەرپا بکەین و کۆمەڵگا هۆشیار بکەینەوە و ڕێگر بین لەبەردەم هەڵوەشانەوەی خێزان و پارێزگارییان لێ بکەین.\nدەربارەی کەمبوونەوەی تووندو تیژی بە بەراوورد لەگەڵ ساڵی پار بێگومان ساڵ بە ساڵ ئاست هۆشیاری کۆمەڵگە لە بەرەو پێش چوونە بوونی هەموو ئەو داموودەزگایانەش کاریگەری خۆی هەیە بۆ زیاتر بەرز بونەوەی ئاستی هۆشیاری کۆمەڵگا لە هەمووڕوێکەوە بە دواداچوون بۆ سەرجەم کێشەکان دەکرێ و بە پێی یاسا مامەڵەی لەگەڵ دەکرێ بۆیە دەتوانین بڵێین ووردە ووردە بەشێوەیەکی بەرچاو تووندو تیژیەکان لە کەمبوونەوەیە .\nسه‌ره‌باره‌ت به به‌رنامه‌ی ئاینده‌ی به‌رێوه‌به‌رایه‌تیه‌که‌یان وتی؛\nبەرنامەی ئایندەی بەڕێوەبەرایەتی بەدواداچوونی توندو تیژی دژی ژنان کۆمەڵێ بەرنامەی دروستمان هەیە من پێم وایە پێویستە لە سەرەتاوە لە قۆناغی باخچەی ساوایانەوە دەست پێ بکەین تا دەگاتە دواقۆناغ و لەسەر پەروەردەیەکی تەندروست ڕایان بهێنین چونکە ئەگەر ئەو منداڵە باوەڕی بەوە نەبێت کە لە گەڵ ڕەگەزەکەی بەرامبەری یەکسانە و لەو بوارەوە هەوڵی بۆ نەدەین، زۆر زەحمەتە بتوانین بپرژێینە سەر بوارەکانی تر بۆیە سەرەتا پێویستە لەو بوارەکار بکەین بۆ ئەوەی تاک کورد بتوانێ جارێکی تر ئینتیمای زیاتری بۆ خاک و نیشتیمانی خۆی هەبێت و باوەڕی زیاتری بە یەکسانی ژن و پیاو و مافەکانی مرۆڤ و مافی ژن هەبێ ،باوەڕی بە توندو تیژی و لێدان و کوشتن نەبێ.\nلە کۆتاییدا ووتی دیارە ستافی پێشووتر کۆمەڵێک کار باشیان ئەنجامداوەو کۆمەڵێ خزمەتیان گەیاندووە دەکرێ ئێمە تەواوکەری کارەکانی ئەوان بین و بەیەکەوە کاری باشترئەنجامبدەین ، ئێمە بەشی هۆشیاری و بەدواداچوونمان هەیە بۆ زیاتر کاراکردنی کۆمەڵگا لە ڕووی هۆشیاریکردنەوە و بەدواداچوونی گرفتەکان وبەڕێز وەزیری ناخۆ بەڵێنی پیًداوین کە هاوکاری باشی بەڕێوەبەرایەتیەکەمان بکەن بۆ زیاتر بەرەو پێشەوە چوونی کارەکانمان و پێویستە بە خۆشەویستی کارەکان بەرەو پیًش بەرین نەک بە توندو تیژی .


مەلا بەختیار هۆكاری ناكۆكییەكانی نێوان یەكێتی و پارتی ئاشكراكرد - تۆڕی میدیایی خەڵک\nمەلا بەختیار ڕایدەگەیەنێت، كێشەكانی یەكێتی و پارتی تازە نییە و لەسەرەتای دامەزراندنی یەكێتییەوە ئەو كێشانە هەن.\nمەلا بەختیار، ئەندامی ئەنجوومەنی باڵای بەرژەوەندی و سیاسی یەكێتیی نیشتیمانیی كوردستان بەمیدیاكانی ڕاگەیاند، ناكۆكی نێوان یەكێتی و پارتی دەگەڕێتەوە بۆ دامەزراندنی یەكێتی لەساڵی ١٩٧٥، واتە لەو ساڵەوە كە یەكێتی دامەزراوە و بەئایدۆلۆجیەت و بەفەلسەفە و بەستراتیژی جیاواز لەگەڵ پارتی دامەزراوین.\nوتیشی، “كەواتە ئەم كێشانە شتێكی تازە نیین، بەداخەوە ئەو مێژووە شەڕی ناوخۆی تێكەوتووە و كێشەی گەورەی سیاسی تیكەوتووە”.\nزیاتر ڕوونیكردەوە، كاتی خۆی مام جەلال گەورەترین دەستپێشخەری كرد لەساڵی ١٩٩٨ و ١٩٩٩ ، كە ڕێككەوتننامەی واشنتن ئەنجامدرا، هەروەها مام جەلال و مەسعود بارزانی ڕێككەوتننامەی ستراتیژییان ئەنجامدا، كە تاكودوای ڕوخانی حكومەتی بەعس كاریگەری هەبووە و دەستكەوتی گەورەی تێدابوو.\nئەوەشی ڕوونكردەوە، بەڵام بەداخەوە هێستا هەندێك كێشە ماون چارەسەر بكرێن، وەك پێویست هەردوولا بەرنامە و بڕیاری چارەسەری كێشەكانیان نییە، ئومێدەوارم بەهیمەتی هەموو لایەك ئەوەش چارەسەر بكرێت.\nئەمە لەکاتێکدا تادێک کێشە ئیدارییەکانی سلێمانی لەگەڵ حکومەتی هەرێم زیاتردەبن، ئەمەش بەهۆی ناکۆکییە سیاسییەکانەوەیە و یەکێتی هەوڵی لامەرکەزیەت دەدات، لەبەرامبەریشدا پارتی بەو پڕۆژەیەی یەکێتی ڕازینییە.\nخەڵك- بەشی هەواڵ ئەندامێكی ئەنجوومەی باڵای سیاسی و بەرژەوەندییەكانی یەكێتی ڕایدەگەیەنێت، ئەمساڵیش دۆخی سیاسی كوردستان و بژێوی خەڵك باشتر نابێ…\nخەڵك- ڕاوێژكاری مەسعود بارزانی سەرۆكی پارتی دیموكراتی كوردستان و ئەندامی پێشووی پەرلەمانی عیراق لە لیژنەی كاروباری دارایی و ئابوری دەڵێت: حكومەتی…\n01 شوبات 2021 10.17 am\nخەڵك- ڕاوێژكاری مەسعود بارزانی سەرۆكی پارتی دیموكراتی كوردستان و ئەندامی پێشووی پەرلەمانی عیراق لە لیژنەی كاروباری…